Kvalitetna prevodilačka agencija - ko bez nje ne može?\nDa li su prevodilačke agencije potrebne ili neophodne?\nPrvo što ljubd pomisle je da samo sa otvaranjem vrata sajber sveta zakoračili u prostor bez granica i jezičkih barijera.\nAli i pored napretka informacinih tehnologija, i dalje postoje profesije koje ne mogu bez kvalitetne prevodilačke agencije.\nUpravo iz tog razloga je sve veća potreba za poznavanjem stranih jezika – ne samo engleskog, već i nemačkog, francuskog, italijanskog, ruskog ili pak nekog drugog globalnog jezika.\nUčenje stranih jezika često je nisko na listi prioriteta u gotovo svim profesijama koje nisu uslovljene time. Svi se oslanjamo na znanje engleskog jezika koje smo stekli u srednjoj školi, misleći da će nam to biti dovoljno da “preguramo” multinacionalne projekte i poslovne sastanke sa strancima.\nMeđutim, u nekim profesijama nije moguće sakriti nepoznavanje stranih jezika. Razlog je veoma jednostavan: ne možete se baviti tom profesijom ukoliko ne vladate jezikom.\nAko ne možete da naučite, možete da angažujete profesionalnog prevodioca (nećemo nikome reći, obećavamo!).\nElem, da pređemo na glavno pitanje:\nKoje su to profesije koje ne mogu da opstanu bez usluge profesionalnog prevođenja?\nPravnici i prevodilačke agencije\nPoslovanje u onlajn okruženju donosi mnogobrojne izazove za pravnike. Ne samo da moraju da se upoznaju sa regulativama i propisima koji su specifični za svaku državu, već moraju da se služe najmanje jednim stranim jezikom.\nVelika prepreka u profesionalnom razvoju jeste nepoznavanje svetskih jezika – jer će vam biti omogućeno da se bavite svojom profesijom u nacionalnom okruženju. Da ne spominjemo da se vaše profesionalno usavršavanje u vidu literature, kurseva i seminara dovodi u pitanje, jer nije dovoljno da se oslanjate samo na domaću praksu.\nZbog toga pravnici mogu mnogo dobiti angažovanjem kvalitetne prevodilačke agencije koja će prevodu pristupiti profesionalno.\nMedicinari i prevođenje\nNe prođe nijedan novinski naslov a da ne pročitamo kako Nemačka traži naše lekare i medicinske radnike. Pa, ipak, jako je mali broj onih koji razmišljaju o benefitima učenja stranog jezika dok su na studijama.\nKao i svi studenti, prevodi sa Gugl translejta su sasvim dovoljni da se prođe ispit, ali šta ćemo kada zakoračite u profesionalne vode?\nAngažovanjem prevodilačke agencije dobićete neophodnu pomoć prilikom raznoraznih stručnih prevoda, a ako ste rešili da karijeru nastavite u Nemačkoj, prevodioci će vam pomoći i oko prevođenja dokumenata i diploma.\nPrevod, farmaceuti i konkurencija\nVodeće farmaceutske kompanije intenzivno sprovode istraživanja čije je rezultate nemoguće pratiti bez poznavanja jezika kompanije. Da bi bili u toku sa najsavremenijim dostignućima, mnogi farmaceuti su primorani da poznaju najmanje dva svetska jezika.\nMeđutim, ukoliko nisu mislili o jezicima na vreme, moraju se osloniti na profesionalno prevođenje kako bi uspeli da održe korak sa konkurencijom.\nDešavanja na svetskim berzama nije moguće pratiti bez adekvatnog poznavanja stranih jezika. Interesantna dešavanja iz sveta ekonomije predstavljaju izazov za one koji ne vladaju veštinom poznavanja stranih jezika.\nNa sreću, angažovanje prevodilačke agencije može pomoći – još više ako nađete prevodioca koji je i ekonomista.\nProfesori na fakultetima, istraživači, doktordandi često ne mogu da zamisle svoju profesiju bez usluga prevodioca. Iako mnogi od njih vremenom ovladaju veštinom poznavanja stranih jezika, i dalje se služe uslugama prevodioca zbog uštede vremena.\nInženjeri su često među traženijim profesionalcima koji se sa lakoćom mogu obreti u belom svetu. Pogotovo danas, kada je inženjering postao dostupan čak i u granama za koje se nije ni mislilo da će biti. Međutim, većina inženjera proleti kroz studije bez nekog dužeg zadržavanja na poznavanju stranog jezika, što dolazi “na naplatu” kada počinju da se raspituju o poslovnim prilikama.\nUsluge prevodilačke agencije mogu im pomoći kada žele da se informišu o najnovijim dešavanjima u struci ili prilikom prevođenja dokumenata neophodnih za nastavak školovanja ili rad u inostranstvu.\nNi IT-jevci ne mogu pobeći od stranih jezika, naročito od engleskog. Od svih navedenih, njihov posao direktno zavisi od poznavanja stranog jezika, jer je veoma veliki fond reči zasnovan na stranoj terminologiji.\nŽelite da saznate koliko bi koštao vaš prevod?


Putin: Su-24 oboren da bi teroristi mogli da isporuče naftu Turskoj - Sputnjik Srbija\n02:57 23 Oktobar 2020\n19:38 30.11.2015 (osveženo 20:37 30.11.2015) Preuzmite kraći link\nPredsednik Rusije Vladimir Putin izjavio je da za Rusiju nije važno to što odluku o obaranju ruskog bombardera Su-24 nije doneo predsednik Turske Redžep Tajip Erdogan, jer je to u svakom slučaju bila greška.\n„Čuli smo od turske strane da nije predsednik Turske doneo odluku, da su to odlučile druge osobe. Za nas to, u celini gledano, nema previše značaja, važno nam je to što su zbog te zločinačke akcije poginula dva naša vojnika“, rekao je Putin u Parizu, gde se održava međunarodna konferencija o klimatskim promenama.\nPutin razgovarao s Merkelovom i Junkerom u Parizu\nRusija ima osnova da veruje da je ruski avion Su-24 oboren kako bi Daeš (Islamska država) mogla bezbedno da isporučuje naftu u Tursku, rekao je Putin.\nPredsednik Rusije je, takođe, rekao da mu je veoma žao zbog pogoršanja odnosa s Turskom jer se lično zalagao za njihovo jačanje.\n„Mislim da nam je svima žao. I meni lično je veoma žao jer sam ja sam mnogo toga učinio da se ti odnosi izgrade tokom dugog perioda", rekao je Putin odgovarajući na pitanje da li mu je žao zbog pogoršanja odnosa s Turskom ako se uzme u obzir da je nivo tog partnerstva bio izuzetan.\n„Mi ćemo, ipak, težiti tome da se stvori delotvorna, efikasna široka koalicija kako bi regionalni, lokalni ili finansijski interesi otišli u drugi plan pred globalnom pretnjom od terora", naveo je ruski lider.\nProblemi s Turskom u borbi protiv terorizma postoje odavno\nProblemi s Turskom u borbi protiv terorizma u Rusiji postoje odavno, pre svega, kada je reč o građanima Rusije koji se bore na strani ekstremista, rekao je Putin.\n„Ima problema koji odavno postoje i koje smo pokušavali da rešimo u dijalogu s našim turskim partnerima. Na primer, odavno smo ih molili da obrate pažnju na to da predstavnici terorističkih organizacija koji su se borili i pokušavaju da se bore protiv nas s oružjem u rukama u pojedinim regionima Rusije, uključujući Severni Kavkaz, isplivavaju na teritoriji Turske", rekao je Putin.\nPrema njegovim rečima, Moskva je zamolila Tursku da prekine tu praksu.\n„Ipak, beležimo da se oni nalaze na teritoriji Turske Republike, da žive tamo u oblastima koje čuvaju specijalne službe i policija, a zatim, koristeći bezvizni režim, ponovo se pojavljuju na teritorijama na kojima mi nastavljamo da se borimo protiv njih. Tako je odavno. Više puta smo postavljali pitanja i na nivou specijalnih službi, preko partnerskih kanala, i na nivou ministarstava inostranih poslova, i na najvišem političkom nivou. Nažalost, nismo videli partnersku reakciju na ove naše brige", dodao je ruski predsednik.\nPrema rečima ruskog predsednika, ogroman broj njegovih kolega slaže se s tezom da nije bilo nikakve potrebe da se Su-24 gađa jer on nije ugrožavao Tursku.\nPutin je dodao da se nije video s Erdoganom u Parizu.\nRuski predsednik je, takođe, rekao da je obaranje ruskog aviona Su-24 bila tema svih njegovih bilateralnih razgovora u francuskoj prestonici, dok je najveća pažnja na svim sastancima bila Sirija i rešavanje krize u toj zemlji.\nNakon sastanka u Parizu stvoreni su preduslovi za pronalaženje više zajedničkih tačaka na bečkim pregovorima o Siriji i sve strane su se izjasnile za političko rešavanje krize u toj bliskoistočnoj zemlji, rekao je Putin.\nPutin i Obama o zajedničkoj taktici u Siriji\nPredsednik Rusije Vladimir Putin saopštio je da je s američkim predsednikom Barakom Obamom u Parizu razgovarao o taktici zajedničkih dejstava radi rešavanja krize u Siriji.\n„Razgovarali smo o Siriji, pre svega. Govorili smo o tome da što pre u centru naše pažnje treba da se nađe spisak organizacija koje smatramo terorističkim, spisak organizacija koje su predstavnici ’zdravog’ dela opozicije, razgovarali smo o taktici naših zajedničkih dejstava na tom političkom planu i u celini, smatram, da razumemo u kom pravcu treba krenuti“, rekao je Putin.\nPrema njegovim rečima, ako se govori o neophodnosti političkog rešavanje krize, potrebno je raditi nad novim ustavom, pripremiti nove izbore i omogućiti kontrolu njihovih rezultata“.\nPutin je dodao da je deo razgovora bio posvećen i rešavanju krize na jugoistoku Ukrajine.\n"Razgovarali smo o neophodnosti da sve strane potpuno ispune sve odredbe Minskog sporazuma“, dodao je Putin.\nborba protiv terorizma, pregovori o Siriji, rešavanje sirijske krize, konferencija o klimi u Parizu, Redžep Tajip Erdogan, Vladimir Putin, Sirija, Francuska, Turska


Foto: svetputovanja.info/Skala radio\nKomentarišući pozitivan stav Venecijanske komisije o ovom aktu, kazao je da, između ostalog, država raspolaže svim instrumentima za brzo i efikasno rješavanje ovoga pitanja.\n“Upravo zbog efikasnosti i konzistentnosti, Venecijanska komisija je i preporučila da se svi takvi predmeti dodijele specijalizovanom sudu, da se građanski ne bi opterećivali tim slučajevima. U svakome slučaju, ovim mišljenjem ona je svoje završila, sad su na redu najviše državne adrese, od kojih zavisi da li ćemo biti kolonija pod upravom popova Beogradske patrijaršije ili zemlja slobodnih ljudi”, rekao je on.\nNacrt zakona o slobodi vjeroispovijesti ili uvjerenja i pravnome statusu vjerskih zajednica, članom 62 (kojim propisuje da vjerski objekti i zemljište koji su bili u državnoj svojini do 1. decembra 1918. godine i za koje ne postoje dokazi o pravu svojine vjerskih zajednica, kao kulturna baština Crne Gore, državna su svojina), kako kaže Vučinić, temelji pravni osnov za povraćaj nezakonito upisane crkvene imovine na Beogradsku patrijaršiju zakonitome vlasniku crnogorskoj državi.\n“Mišljenje Venecijanske komisije o tome članu je pozitivno; državi daje za pravo da zaštiti crkvenu imovinu kao kulturnu baštinu i propiše uslove za njeno korišćenje, s tim da promjena vlasništva ne podrazumijeva i automatsku promjenu korisnika. Razumljivo, jer je potrebno izvjesno vrijeme da se utvrde uslovi i uspostavi red u pravu korišćenja pravoslavnih crkvenih objekata. A potom slijedi da se u primjerenom roku rješava crnogorsko crkveno pitanje. U konačnici, to podrazumijeva Crnogorsku kao domicilnu crkvu sa svim duhovnim i materijalnim konsenkvencama koje iz toga proizilaze”, kategoričan je Vučinić.\nVenecijanska komisija je u mišljenju navela da nije njen zadatak da ocjenjuje istorijske činjenice, niti da utvrdi da li je i koja od spornih nepokretnosti pogrešno/zloupotrebom registrovana 1990-ih godina u katastru na ime date vjerske zajednice i za koju nepokretnost se može reći prema crnogorskim propisima da zapravo pripada državi, već je to dužnost crnogorskog zakonodavca, odnosno crnogorske administracije i sudova.\nNije na Venecijanskoj komisiji ni da formuliše i primijeni pravila dokazivanja u vezi sa ovim pitanjem naveli su oni u dokumentu. Prema Prijedlogu zakona, članu 62, vjerski objekti i zemljište koje koriste vjerske zajednice na teritoriji Crne Gore koji su izgrađeni, odnosno pribavljeni iz javnih prihoda države ili su bili u državnoj svojini do 1. decembra 1918. godine, i za koje ne postoje dokazi o pravu svojine vjerskih zajednica, kao kulturna baština Crne Gore, državna su svojina. Drugi stav ove odredbe navodi da ,,vjerski objekti koji su izgrađeni na teritoriji Crne Gore zajedničkim ulaganjima građana do 1. decembra 1918. godine, a za ko e ne postoje dokazi o pravu svojine, državna su svojina”.\nCuti smradu ti ces narod da prevaspitajes\nVidi se da nisi završio ni dva razreda osnovne škole .\nMogao bih ja da oformim Najcrnogorskiju pravoslavnu crkvu, i da je upišem kao nevladinu organizaciju. Da li to znači da bih i ja dobio nekoliko crkava i manastira, jer je to ipak Crnogorska crkva a ne Srpska?\nIdemo Stevo , sve ćemo uzeti što je naše , pa neka popuju i narod neznaveni zamlaćuju tamo odakle su došli i okupirali CG.


Špirić kontra Dodika: "Zar da zbog komadića vlasti izgubimo Republiku Srpsku?"\nŠpirić kontra Dodika: “Zar da zbog komadića vlasti izgubimo Republiku Srpsku?”\n“U protivnom bojim se da ćemo ući u jednu agoniju iz koje neće biti dobrih rješenja. Moja je poruka predstavnicima vlasti bošnjačke, srpske i hrvatske nacionalnosti da se što prije sjedne da se proces odblokira kako ne bismo došli u situaciju da Srbi shvate da su poslije izbora, umjesto primjene njihove političke volje, ignorisani gotovo godinu dana“, rekao je Špirić.\n“Bojim se da radi komadića vlasti ne izgubimo Republiku Srpsku“, rekao je Špirić.\nSvijet u strahu od deepfakea: Raste pokret čiji...


PREDLOG NOVIH PLATA: Premijerki i predsednici Skupštine do 300.000 dinara, poslanicima i ministrima do 275.000, a doktorima i profesorima skoro dva puta manje\nFoto: Beta/Miloš Miškov, Nemanja Pančić, Zorana Jevtić, Fonet, Profimedia\ngde je ovde pravda?\nNe sme se zaboraviti da je Skupština Srbije u ovoj godini zasedala samo 65 dana\nObjavljeno: 28.08.2018. 11:32h 12:37h\nNe sme se zaboraviti da je Skupština Srbije u ovoj godini zasedala samo 65 dana, što znači da su poslanici "radili" nešto više od dva meseca, dok platu iz budžeta primaju svih 12 meseci.\nVladimir Vučković iz Fiskalnog saveta, za "Espreso" kaže da je ovo predlog na osnovu međunarodne prakse, i na osnovu onoga što su druge zemlje iz okruženja uradile, Slovenija, Hrvatska, Crna Gora.\nONI SU OSTVARILI SAN SVIH SRBA: Rade DVA MESECA u godini, žive u Srbiji, a za to dobiju po 600.000 dinara mesečno!\nOVO SU SKUPŠTINSKI ĆUTOLOZI: 30 poslanika za 65 dana zasedanja nije reklo ni reč! Zašto ih plaćamo?\n- Zemlje iz okruženja imaju tu hijerarhiju poslova u državnom sektoru, gde se na vrhu nalaze predsednik države, predsednik Skupštine, predsednik Vlade i predsednik Ustavnog suda, i to je ubedljivo dominantna međunarodna praksa. To su najodgovornija mesta u državi, svako od nas ima mišljenje o ljudima, ali ovde nije reč o tome, ljudi se menjaju, ovde je reč o sistemu, da se zna koja su najodgovornija mesta u državi, i da ta mesta budu adekvatno plaćena - rekao je Vučković.\nMeđutim, ne može a da se ne postavi pitanje zašto je ozbiljna razlika u platama profesora i lekara sa jedne strane, a sa druge poslanika?! Dok će lekar specijalista, koji svakodnevno leči i spasava ljude, uz pomoć ovog predloga "jedva dobaciti" do 110.000 dinara, poslanici će, sa druge strane imati od 250.000 do 275.000 dinara.\n- U prosveti i zdravstvu su plate niske, naročito u zdravstvu, i predlog je da se povećaju ubuduće. U prosveti će biti blago povećanje, ali, nažalost, pozicija prosvete u svim zemljama je takva da oni zarađuju oko prosečne plate. Nije opravdano da se teži da nastavnici imaju iste plate kao lekari. Mi kao građani imamo svoje mišljenje da li narodni poslanici zaslužuju te zarade, da li toliko rade, ali ako hoćemo da pravimo uređenu državu onda treba krenuti od vrha, a na kraju krajeva to je neki podsticaj da kvalitetniji ljudi budu na tim funkcijama. - kaže Vučković.\nPotpredsednica Narodne stranke Sanda Rašković Ivić kaže za "Espreso" da je činjenica da se plate poslanicima i ostalim državnim funkcionerima nisu povećale od 2004. godine, kao i da su čak smanjene fiskalnom konsolidacijom.\n- Najniže su u celom regionu, ali najniže su plate i lekarima, profesorima. Plate poslanicima treba povećati, jer danas poslanik prima manju platu od lekara u Domu zdravlja. Ipak, ne bi bilo pravedno da poslanik prima tri lekarske plate, pa treba svima u razumnom okviru plate podići. Država jako "krvari" kroz honorisanje upravnih odbora. Moj je stav da upravni odbori ne treba da se plaćaju ili treba da se daje simbolična nadoknada. Od tih 300 miliona evra koliko ide za UO, mogu da se svima razumno povećaju plate - rekla je Rašković Ivić.\nLider Dveri Boško Obradović kaže za "Espreso" da su jedno plate funkcionera, a drugo plate administracije i javnog sektora.\n- Plate zaposlenih u državnoj administraciji, posebno u lokalnim samoupravama, kao i plate zdravstvenih i prosvetnih radnika nesumnjivo treba da budu veće. A onima koji se nalaze na političkim funkcijama prvo treba ispitati poreklo imovine. Nema sumnje da odgovorne funkcije zaslužuju da budu adekvatno plaćene prema platnim razredima, ali onda i kazne za kriminal i korupciju moraju biti drastičnije - kaže Obradović.\n- To je jedan od načina da sprečimo odlazak kvalifikovanih ljudi iz zemlje i bolje javne usluge kod nas. Ako najbolji lekari u Rumuniji imaju 2.700 evra, a medicinske sestre 900 evra, ne vidim zašto naši ne bi imali makar približno tome. Protiv sam uranilovke, drugim rečima zalažem se za sistem u kome nemaju svi istu platu, već se one određuju prema učinku i ocenama kolega. Isto tako veće plate bi morale biti praćene i većom kontrolom kvalifikacija, rada i merama za strogo kažnjavanje korupcije - kaže Jovanović.\nFiskalni savetPlateVladimir VučkovićVlada SrbijePredlog\nPOVREDA SPEČILA FINALE: Novak neče biti u prilici da osvoji turnir na Majorki


14:40 >> 16:25\nLokalizovan požar na Voždovcu, jedna osoba stradala (VIDEO,FOTO)\nU jednom stanu na 17. spratu solitera u Ulici vojvode Stepe na Voždovcu danas oko 14 časova je izbio požar u kome je, kako je saopštio MUP, stradala jedna osoba.\n18:36 >> 19:58\nNišlija uhapšen usred reke Nišave (VIDEO)\nNišlija S. A. (36), koji je kroz prozor pobegao iz policijske stanice nakon što je fizički nasrnuo na policajku koja ga je čuvala, posle je uhapšen usred reke Nišave u centru grada, piše Blic.\nJedno lice teško povređeno u udesu kod Novog Pazara\nU udesu koji se dogodio jutros na magistralnom putu Novi Pazar - Ribarići, jedno lice zadobilo je teške telesne povrede i prebačeno je u novopazarsku Opštu bolnicu.\nUhapšen zbog više krađa na području Kragujevca\nPripadnici MUP u Kragujevcu uhapsili su D.G. (54) iz ovog grada, zbog postojanja osnova sumnje da je izvršio krivična dela teška krađa i teška krađa u pokušaju.\nNekoliko hitaca iz vatrenog oružja ispaljeno je na lokal koji se nalazi u sklopu kuće direktora Osnovne škole "Knez Lazar" u Donjoj Gušterici, Dragana Maksimovića.


Kusturić: Iz godine u godinu veća sredstva za primarnu zdravstvenu zaštitu - Novosti Plus\nKusturić: Iz godine u godinu veća sredstva za primarnu zdravstvenu zaštitu\nFond zdravstvenog osiguranja (FZO) Republike Srpske uspio je u nastojanju da podrška razvoju porodične medicine ne bude samo deklarativna već konkretna u vidu dodatnih finansijskih ulaganja, rekao je direktor Fonda Dejan Kusturić.\nKusturić je naveo da se iz godine u godinu izdvaja više sredstava za primarnu zdravstvenu zaštitu i naglasio da je u odnosu na 2019. godinu, kada su izdvajanja iznosila oko 107 miliona KM, za ovu godinu za primarnu zdravstvenu zaštitu planirano oko 123 miliona KM.\n– To samo ukazuje da adekvatnim planiranjem, racionalizacijom i kontrolom svih troškova, pravimo prostor za unapređenje zdravstvene zaštite – naveo je Kusturić u čestitki Udruženju doktora porodične medicine povodom 19. maja – Svjetskog dana porodične medicine.\nOn je istakao da je porodična medicina jedan od najboljih modela zdravstvenog sistema, a porodični doktori kohezivni faktor i spona kojem vjeruju kako pacijenti sa jedne, tako i zdravstvene ustanove sa druge strane, saopšteno je iz Fonda.\nKusturić je dodao da je uloga porodičnih doktora bila nemjerljiva i u pandemiji virusa korona, “kada su svojim radom, prvenstveno sa pacijentima, uspjeli da istinski budu stub zdravstvenog sistema”.\n– Porodični doktori, ali i kompletan nivo primarne zdravstvene zaštite imali su veoma značaju ulogu u vrijeme pandemije, posebno što su nesebičnim radom, spriječili veliki priliv pacijenata u bolnice, a to se vrlo lako moglo desiti da nismo svih ovih godina zajedno jačali primarnu medicinu – istakao je Kusturić.\nPrema njegovim riječima, budući da je svima u zdravstvenom sistemu cilj zadovoljan osiguranik, u narednom periodu svi zajedno treba da rade na informisanju o važnosti zdravstvenog osiguranja, promovisanju prava i na tome koliko je važno očuvati zdravstveni sistem koji je solidaran, uzajaman i jednak za sve.\n– Samo tako i naši osiguranici, ali i svi ostali građani postaće svjesniji šta im zdravstveno osiguranje nudi, koliko koštaju zdravstvene usluge i da je zdravstveno osiguranje dugoročna investicija u koju treba ulagati s nadom da te usluge nikada i neće zatrebati – rekao je Kusturić.\nPredsjednik Udruženja doktora porodične medicine Republike Srpske Draško Kuprešak zahvalio je Fondu za dugogodišnju uspješnu saradnju.\n– Porodični doktori cijene ono što je Fond svih ovih godina učinio, posebno u nastojanju da porodična medicina dobije pravo mjesto u zdravstvenom sistemu Republike Srpske – rekao je Kuprešak.\n← Nešić uputio poruku Dodiku\nSamit energetike “Trebinje 2021” kao putokaz za energetiku regiona →


Riješen spor o tranzitu između Turske i Bugarske - SandzakHaber.Net , Sandžačke Internet Novine !\nNaslovna Vijesti SVET Riješen spor o tranzitu između Turske i Bugarske\nRiješen spor o tranzitu između Turske i Bugarske\nOd Redakcija - 13. Februara 2014. 0 54 Podeli na Fejsbuku\ntweet Turski ministar prometa, pomorstva i komunikacija – Lutfi Elvan, u srijedu navečer je izjavio da je spor oko tranzita kamiona i autobusa između Turske i Bugarske “razriješen”, nakon što je Bugarska odlučila izdati 100 hiljada tranzitnih dozvola.\nU razgovoru sa dopisnikom Anadolu Agency, Elvan je kazao: “Ulazi i izlazi će se od 09,00 sati odvijati uobičajenim tokom.”\nTranzit će se nastaviti i na graničnom prelazu Kapikule, na turskoj strani, potvrdio je ministar.\nTrodnevna blokada na granici između Bugarske i Turske je uklonjena i saobraćanje se normalizira, saopšteno je iz bugarskog Ministarstva unutrašnjih poslova.\nZamjenik bugarskog ministra prometa, informacijskih tehnologija i komunikacija – Anton Ginev, izjavio je da će se o ovom pitanju voditi razgovori i na ministarskom skupu, 17. februara, u Istanbulu.\nGranice između Turske i Bugarske su zatvorene od prošle sedmice, kada je zvanična Sofija odobrila samo 5 hiljada od 125 hiljada zahtjeva za tranzit turskih kamiona podnesenih početkom godine.\ntweet Prethodni tekstVučić održao reč – Uhapšen poslanik SNS!Sledeći tekstTurci na Kosovu će dobiti lične isprave na maternjem jeziku Redakcija\tPOVEZANE OBJAVEVIŠE OD AUTORA


Hag traži hapšenje radikala - Politika - Dnevni list Danas\nPočetna » Politika » Hag traži hapšenje radikala\nVlasti u Srbiji nisu reagovale po nalogu tribunala\nHag traži hapšenje radikala\nRadeta: Nikakve svedoke nisam ucenjivala * Ljajić: Čekali izricanje presude Šešelju\nHaški tribunal saopštio je juče da je Petra Jojića, Jovu Ostojića i Vjericu Radetu optužio za nepoštovanje tog suda i izdao nalog za njihovo hapšenje. Kako se navodi, oni su optuženi zato što su pretili, zastrašivali, nudili mito i na druge načine uticali na dvojicu svedoka tokom suđenja Vojislavu Šešelju i u vezi sa slučajem nepoštovanja suda koji se vodi protiv Šešelja, objavio je tribunal.\n0Piše: N.D. 01. decembra 2015. 22.37\nHaški tribunal je saopštio da je Sudsko veće 5. decembra 2014. izdalo zapečaćenu naredbu umesto optužnice za nepoštovanje suda, a 19. januara 2015. su izdati poverljivi nalozi za hapšenje troje optuženih. Tribunal je juče objavio redigovanu verziju naredbe i naloga za hapšenje po kojoj su Petar Jojić i Vjerica Radeta članovi tima odbrane Vojislava Šešelja. Sud je juče objavio nalog za hapšenje „u interesu pravde“, jer srpske vlasti nisu uhapsile troje osumnjičenih za gotovo godinu dana.\nVjerica Radeta, jedna od optuženih u nalogu Haškog tribunala, izjavila je da nikoga nije ucenjivala, a da će nalog komentarisati kada ga dobije. „Nisam dobila nikakav akt o tome i ne znam šta tamo piše, ali, naravno, nikada nikakve svedoke niti sam ucenjivala, niti na bilo koji način učestvovala u tome, niti bilo ko iz SRS i tima za odbranu Vojislava Šešelja“, rekla je Radeta juče za N1. „Ali, moj odnos i stav prema Haškom tribunalu kao antisrpskoj tvorevini, ne može ništa da promeni, pa ni taj njihov nalog“, navela je Radeta.\nUpitana da li strahuje od hapšenja, ona je odgovorila da ne strahuje ni od čega, a da bi vlast mogla da hapsi – „svakako bi mogla, a šta će da urade, videćemo“. „Videćemo, da dobijem nešto napisano, da bih mogla konkretnije da komentarišem“, istakla je Radeta.\nPredsednik Nacionalnog saveta za saradnju sa Haškim tribunalom Rasim Ljajić izjavio je da je potpuno neočekivano i iznenađujuće to što je Tribunal obelodanio nalog za hapšenje Vjerice Radete, Petra Jojića i Jove Ostojića, koji datira još od 19. januara ove godine. Taj nalog za hapšenje do juče je bio pod oznakom poverljivosti, naveo je Ljajić.\n„Za nas je obelodanjivanje ovog naloga od strane Haškog tribunala potpuno neočekivano i iznenađujuće, kao što je bilo neočekivano i to da neko samo dva meseca nakon puštanja Vojislava Šešelja iz Haškog tribunala traži hapšenje ovih ljudi“, naveo je Ljajić.\nOn je dodao da je Srbija očekivala da će izricanje presude Vojislavu Šešelju biti u toku ove godine i da bi najlogičnije bilo da se ovim ljudima za nepoštovanje Tribunala sudi kada bude izricana presuda Šešelju, te da je to razlog zašto dosad nije postupano po nalogu Haškog tribunala od 19. januara.


Isplata penzija u maju – poznato, nepoznato i moguće - Penzin\nOdmah da napomenemo – u vreme pisanja ovog teksta, 27. april, nije nam poznato kada će početi isplata aprilskih penzija (isplata penzija u maju). Ovaj tekst je namenjen onima koji i dalje imaju nedoumica u vezi sa isplatom penzija tokom vanrednog stanja.\nOno što je izvesno, penzije za april (isplata u maju) biće isplaćene.\nDODATAK 28. APRILA – VAŽNA NAPOMENA:\nFond PIO je objavio, 28. aprila 2020, datume početka isplate aprilskih penzija: Isplata penzija – datumi isplata poljoprivrednih, vojnih, penzija samostalnih delatnosti i bivših zaposlenih\nZašto nisu objavljeni datumi početka isplate penzija\nNije nam poznato zašto Republički fond za penzijsko i invalidsko osiguranje (Fond PIO) još uvek nije objavio datume početka isplate penzija bar za one kategorije penzionera koji penziju primaju početkom meseca. Da podsetimo, te kategorije su: samostalne delatnosti, vojni i poljoprivredni penzioneri. Ove kategorije primaju celu penziju početkom meseca – samostalci obično oko 2. u mesecu, poljoprivredni i vojni penzioneri od 4. do 6. u mesecu.\nPrethodnih godina se dešavalo da Fond PIO pred Prvi maj objavi ne samo datume početka isplate penzija za ove tri kategorija, već i datum početka isplate prvog dela penzija za kategoriju „bivši zaposleni“. Očekujemo da će narednih dana, možda i sutra, Fond PIO objaviti kada će početi sa isplatom aprilskih penzija.\nIsplata penzija pred praznike\nBudući da je najavljen četvorodnevni policijski čas od 30. aprila u 18 časova, teško da će penzioneri primiti penzije pre praznika. Ne kažemo da mogućnost ne postoji. Ali organizovanje isplate penzija u dva-tri dana u toku vanrednog stanja u zemlji, dok većina penzionera nema pravo kretanja, i sa novoustanovljenim pravilima za isplatu penzija na kućne adrese ili putem jednokratnog punomoćja (ovlašćenja) – to bi, verujemo, bilo teško izvesti.\nZnamo da bi mnogima značilo, znamo i da se dešavalo, da penzije budu isplaćene pred praznike. Ali nam se čini malo verovatno da će se to i ove godine desiti.\nAko aprilske penzije budu isplaćivane do kraja meseca, nemojte u brzini zaboraviti da proverite na koji način možete dobiti penziju. Moguće da će procedura biti ista: Isplata penzija uz posebno punomoćje ili na kućnu adresu Ukoliko bude nekih promena, obavestićemo vas.\nOvo, naravno, važi i ukoliko penzije budu isplaćivane nakon praznika – što je sada izvesnije da će se desiti.\nPenzije za april odjednom\nNije poznato da li će penzioneri koji inače penziju primaju iz dva dela – oko 10. i 25. u mesecu, ponovo penziju primiti odjednom.\nPodsećamo, penzije za mart su bile isplaćene u celosti, odjednom. Odluka o ovome je doneta nakon najave predsednika Srbije na konferenciji za medije 23. marta 2020.\nMoguće da je razlog zašto Fond PIO još uvek ne objavljuje datume taj što čeka instrukcije.\nNije nemoguće da penzije za kategoriju bivši zaposleni ponovo budu isplaćene odjednom, naročito ako se zabrana kretanja za starije produži nakon prvomajskih praznika. U ovom momentu, međutim, nikakva odluka u vezi sa ovim nije doneta/saopštena javnosti.\nNaravno, i za penzionere iz kategorije bivši zaposleni važi: ukoliko se vanredno stanje nastavi, ostane na snazi zabrana kretanja ili neki drugi vid ograničenja a u cilju zaštite stanovništva od širenja koronavirusa, proverite da li je procedura ista i koji načini su vam na raspolaganju za podizanje penzije.\nDODATAK 28. APRILA – VAŽNA NAPOMENA 2:\nFond PIO će, sve dok traje vanredno stanje, i penzionerima koji su primali penziju iz dva dela, isplaćivati OBA dela odjednom. Penziju u celosti, penzioneri iz kategorije „bivši zaposleni“, primaće u vreme kada bi inače primili prvi deo penzije – oko 10. u mesecu.\nAko je oba odjednom, naknadno nema drugog\nUkoliko penzije budu isplaćene u celosti, oko 10. maja, to automatski znači da oni koji primaju penziju iz dva dela neće ništa primiti oko 25. maja. Ovo deluje kao nešto što je apsolutno jasno te i kao nešto što je potpuno nepotrebno napominjati. Nama su, međutim, ovo pitanje postavljali neki penzioneri koji su 10. aprila primili oba dela penzije za mart.\nZabunu je, navodno, izazvao način „izveštavanja“ nekih medija. Nećemo ulaziti u to. Samo ponavljamo, još jednom, vodite računa kako se informišete. Izbor postoji. Ne dozvolite da vas truju, zbunjuju. Mogao bi vam koristit tekst: 10 načina da uočite dezinformacije na internetu\nPenzija nije socijalna pomoć\nKada je u pitanju isplata obećanih 100 evra pomoći, ova isplata nema – u teoriji i po zakonu – nikakve veze sa isplatom penzija.\nZabunu je izazvalo nedavno obraćanje ministra finansija Siniše Malog. On je rekao da će novčana pomoć obećana građanima Srbije u iznosu od 100 evra automatski biti isplaćena automatski SAMO penzionerima i onima koji primaju socijalnu pomoć. Zato je jedan broj penzionera pomislio da će ova pomoć biti isplaćena zajedno sa penzijom.\nKada je došlo naknadno objašnjenje da će sa automatskom isplatom pomoći početi 15. maja, neki penzioneri su se uplašili da onda ni penziju neće primiti do sredine meseca. Ponavljamo, isplata penzija nije povezana sa isplatom novčane pomoći i nema razloga da penzije ne budu isplaćene kada i obično.\nČim saznamo, datume početka isplate penzija ćemo objaviti na strani Isplata penzija – datumi isplata poljoprivrednih, vojnih, penzija samostalnih delatnosti i bivših zaposlenih\nVerovatno nije potrebno da vam naglašavamo, ali za svaki slučaj, ako prvi put posećujete portal Penzin ;-)\nTags:isplata aprilskih penzijaisplata penzijaisplata penzija u maju 2020


Big Ben - Zašto je važno pisati domaće zadatke?\nČest uzrok neslaganja između dece i roditelja je izrada domaćih zadataka. Deca domaće zadatke ne vole i često ih izbegavaju. Veoma je važno da od početka školovanja deci saopštimo da je to njihova obaveza i da je moraju redovno i kvalitetno ispunjavati, pa čak i onda kada im se to ne sviđa.\nUkoliko je dete već usvojilo određene životne navike, pisanje domaćih zadataka će prihvatiti bez većeg negodovanja. Mališani koji steknu radne navike biće u velikoj prednosti u nastavku školovanja. Naučiće da podele svoje vreme i neće biti „kampanjci“. Oni će brže savladavati gradivo, lakše će se snalaziti, bolje slagati sa nastavnicima i profesorima i znati da organizuju svoje vreme. Uvek će davati bolje rezultate, bez obzira na nivo inteligencije ili interesovanja.\nOno što je najvažnije je da jednom stečene radne navike ostaju zauvek. Deca koja ih na vreme razviju mnogo će lakše prolaziti kroz život čak i kada prođe vreme školovanja. Biće organizovaniji, znaće da poštuju svoje i tuđe vreme, biće koncentrisaniji i lakše će obavljati obaveze. Da biste deci pomogli morate da pokažete strpljenje i toleranciju. Nikada ne kritikujte dete ako nešto ne razume, ponavljajte koliko god puta da je potrebno i nemojte da gubite nadu ako uspostavljanje radnih navika ne ide tempom koji ste zacrtali. Nekoj deci potrebno je više vremena, ali nijednom one nisu nedostižne.\nČesto roditelji imaju konstantaciju kako je domaći zadatak preobiman, kako dete ne razume nastavne sadržaje, kao i da ne znaju na koji način da motivišu dete da ispunjava svoje obaveze pa urade domaći umesto njih.\nDomaći zadaci su prilagođeni uzrastu Vašeg deteta i kod kuće ne uči ništa novo što već nije radilo u školi. Potrebno je dete osamostaliti i ohrabriti jer je pisanje domaćeg zadatka obaveza koje dete treba ozbiljno shvatiti. Dozvolite Vašem detetu da samo sebi odredi ritam i vreme za pisanje domaćeg zadatka. Učenje i pisanje domaćih zadataka je obaveza deteta i ono bi je trebalo naučiti samostalno izvršavati. Ukoliko dete pokaže da mu je pomoć potrebna, treba mu pomoći, ali ne na način da roditelj preuzima odgovornost na sebe. Uključite se na način da objasnite detetu ono što mu je nerazumljivo i date mu smernice uz pomoć kojih će samostalno izvršiti zadatak. Dete će biti daleko zadovoljnije postignutim, bude li znalo da se radi o njegovom ličnom zalaganju\nAutor teksta: Irena Jovanović, predavač Mentalne aritmetike SuanPan, Pro-Mens centar


Dan online - Regioni: Osvojio drugo mjesto - 2021-03-07\nRegioni USPJEH GIMNAZIJALCA IZ TIVTA STEFANA JAŠOVIĆA NA DRŽAVNOM TAKMIČENJU\nStefan Jašović Osvojio drugo mjesto\nTIVAT– Učenik trećeg razreda gimnazije Srednje mješovite škole „Mladost” iz Tivta, Stefan Jašović osvojio je drugo mjesto na državnom takmičenju iz geografije, koje je održano prošle sedmice u zgradi tehničkih fakulteta Univerziteta Crne Gore u Podgorici. Iz SMŠ „Mladost” naglašavaju da su ponosni Stefanovim uspjehom i ističu da je njegov mentor bila profesorica Aleksandra Vuksanović.\n-Naš učenik, Stefan Jašović aktivno se i ažurno pripremao u prethodnom periodu za ovo takmičenje, naravno uz podršku svoje mentorke. Inače, on je aktivan bio i prethodnih godina, pa je prošle godine osvojio treće mjesto iz istorije, takođe na državnom takmičenju znanja. Sve pohvale za učenika i mentorku, na uloženom radu i trudu koji se na kraju isplatio - saopštili su iz SMŠ „Mladost”.\nOve nedjelje učenici Srednje mješovite škole „Mladost” učestvovaće na državnom takmičenju iz programiranja i engleskog jezika, koje će se takođe održati u Podgorici.


MK grupa planira kupovinu dela luke u Trstu? - News - Turistički svet\nVlasnik MK grupe Miodrag Kostić razmišlja da kupi luku u Trstu, između dokova dva i tri, hangare šest i devet, kao i terminal Adrija, kako bi tu napravio marinu koja može da primi luksuzna plovila i jahte.\nPrema pisanju italijanskih medija, Adrija terminal u Trstu tada bi postao uslužni prostor sa parkingom, koji bi bio svima na raspolaganju, prenose Večernje novosti.\nKako se navodi, u toku je osnivanje javnog konzorcijuma, koji ima zaduženje da stavi na prodaju oko 40 skladišta i dodaje da se Kostić već sastao sa gradonačelnikom Trsta, kojem je, navodno, preporučio da ne insistira na preobražaju terminala Adrija u pristanište kruzera, kada 15. februara 2022. godine istekne aktuelni ugovor o koncesiji sa Đenova metalom.\nU izjavi o zainteresovanosti, kako prenose italijanski mediji, MK grupa ne iznosi finansijska predviđanja, jer će konzorcijum za vreme tendera odrediti osnovnu cenu dobara u Starom pristaništu - za kulturno-izlagačke delatnosti, pa do citadele Grensisam.\nDodaje se da MK grupa planira i da proširi poslovno carstvo na severu Jadrana, gde je ideja da se u smeštajne kapacitete uloži 110 miliona evra, čime bi se jačao elitni turizam sa hotelom "Kempinski" i golf terenima u Savudriji.


U toku je gradnja nekoliko tržnih centara, stambeno-poslovnih kompleksa, potpuno novog oblika gradskih pijaca, ali i rekonstrukcija značajnih saobraćajnica.\nOno što je interesantno, Beograd posle decenija i decenija ponovo ide u visinu. O tome najbolje svedoče kule Skajlajn Beograd u Ulici kneza Miloša i Ušće 2 na Novom Beogradu. A već za koji mesec iznad zemlje bi polako trebalo da niče i ona najveća od njih, u okviru Beograda na vodi, koja bi trebalo da dostigne rekordnih 168 metara.\nTržni centar Zvezdara\nNa Novom Beogradu uveliko se gradi Kineski kulturni centar, jedan od najvećih u ovom delu Evrope.\nKula Ušće uskoro će dobiti svoju bliznakinju. Radovi odlično napreduju, a nova zgrada biće visoka stotinak metara.\nNa mestu nekadašnjeg MUP-a u Ulici kneza Miloša u toku je gradnja još jednog mega kompleksa. Kula Skajlajn Beograd biće jedna od najviših u prestonici.\nBeograd na vodi je definiti\nMnoge podseća na brod ili tržni centar, a u stvari je reč o - pijaci. Palilulska zelena tržnica je skoro završena i uskoro sledi svečano otvaranje.\nNa Zvezdari niče novi tržni centar koji će biti jedan od najvećih u Beogradu. Investitor je MPC koji drži i "Ušće"\nZgrada nekadašnjeg "Beka" na Kalemegdanu je proteklih decenija često menjala vlasnika, a sada će konačno biti sređena, pa čak i nadograđena.\nKlinički centar Srbije je pre nedelju dana dobio novu saobraćajnicu koja će olakšati prevoz pacijenata.\nPasarela od Kalemegdana do Beton hale kasni više od godinu dana, a novi rok za prvu fazu je 1. decembar 2019.\nKalenić pijaca bi tokom naredne faze rekonstrukcije 2020. trebalo da dobije potpuno novi izgled.


Bezbednosna situacija na teritoriji opštine Štrpce je stabilna, potvrđeno je danas na sastanku koji je u toj opštini održan između gradonačelnika Bratislav Nikolića, potpredsednika Vlade i ministra za zajednice i povratak u ostavci Dalibora Jevtića, komandanta Komande združenih snaga u Napulju admirala Džejmsa Foga i komandanta KFOR-a general majora Lorenca Dadaria.\nGradonačelnik Štrpca je nakon sastanka poručio da je misija KFOR-a na Kosovu važna za stabilnost i bezbednost i naveo da je posebno važno nastaviti dijalog Beograda i Prištine, jer se, kako kaže, jedino na taj način mogu rešavati problemi odnosa srpskog i albanaskog naroda na Kosovu: "Mojim sagovornicima sam tokom sastanka preneo da sam zadovoljan bezbednosnom situacijom u opštini Štrpce. Tokom sastanka smo se dotakli i teme dijaloga, koji po našem mišljenju treba da se nastavi. U kontekstu trenutne političke situacije istakao sam da Beograd i Priština moraju da sednu za pregovarački sto kako bi se iznašlo rešenje, kompromis, oko Kosova kako bi se svi mi okrenuli i fokusirali na ono što građanima treba a to je pre svega normalan, miran i stabilan život svim građanima", rekao je Nikolić.\nNaveo je i da činjenica da je Štrpce dobar primer onoga što se zove suživot na Kosovu,i dobar primer onoga što treba da bude i drugima na Kosovu pokazatelj načina kako mogu neki problemi da se rešavaju kada je o odnosima dva naroda reč. Takođe, naveo da je tokom sastanka još jednom potenciran značaj nastavka dijaloga, te da je nesporno da dijaloga u ovom trenutku nema zbog odluke Prištine da uvede takse, a što je više puta pomenuto kao prepreka nastavku razgovora. Jevtić je napomenuo da je srpska strana naglasila tokom razgovora da je i "platforma o dijalogu" koja je nedavno usvojena u Skupštini Kosova dodatna otežavajuća okolnost nastavku dijaloga, jer je ona suštinski platforma protiv dijaloga, primetivši da su predsednik Vučić i zvanični Beograd jasno pokazali da su za dijalog koji treba da dovede do postizanja kompromisnog rešenja. Jevtić je dodao da KFOR treba da bude prisutan i da obezbedi sigurnost kako se ne bi ponovila dešavanja poput onih iz marta 2004. godine.\n- Misija KFOR-a je održivi mir i stabilnost - naglasio je admiral Fogo i dodao da je to bitno za razvoj ekonomije na Kosovu, pa napomenuo: "Želeo bih da naglasim da je bezbednost veoma bitna za ekonomiju, koja se ne može razvijati bez stabilnosti i mira. Impresioniram sam mirom koji vlada u ovoj opštini. Zadivljen sam lepotom ovog mesta. Imao sam priliku da upoznam i vojnike koji su ovde na terenu, a oni su tu da pomognu da se održi stabilnost".\nNikolić i Jevtić su ocenili da je ovo bila jedinstvena prilika da predstavnike KROR-a upoznaju sa istorijom i znamenitostima Opštine Štrpce, koja je, kako su rekli, pozitivan primer suživota.\n- Hteo sam da naše goste upoznam sa istorijom opštine, sa potencijalima koje opština Štrpce ima, našeg Ski centra i svim koperativnim prednostima koje pruža, što je veoma bitno za sve građane opštine Štrpce - naveo je gradonačelnik.\nKomandant KFOR-a Lorenco Dadario je iz Štprca uputio poziv kosovskim i srpskim zvaničnicima da sarađuju sa KFOR-om jer je to od veoma velikog značaja za stabilnost. U nastavku posete opštini Štrpce gosti su obišli lokaciju na kojoj se grade stanovi za interno raseljena lica i hladnjaču "Skardus" u kojoj se skladišti malina, borovnica, pečurke i lekovito bilje sa teritorije ove opštine. Nikoliću i Jevtiću su admiral Fogo i general Dadario uručili priznanja u znak zahvalnosti za rad i delovanje koji rezultira mirom i stabilnošću, te kao znak njihove dobre saradnje sa KFOR-om. Gradonačelnik Štrpca uručio je gostima zahvalnice i umetničku sliku, koja je delo lokalnog umetnika.\nGradonačelnik Štrpca: Ovo što se danas desilo je NEDOPUSTIVO\nFogo podržao Misiju Kfor na Kosovu


Ponuda ASUS-a na CES-u Ponuda ASUS-a na CES-u – Personal magazin\nPonuda ASUS-a na CES-u\nKompanija ASUS, vodeći proizvođač računarske opreme i notebook računara, danas je predstavila izuzetno proširenu paletu proizvoda tokom ovogodišnje manifestacije CES. Centralnu poziciju među novim proizvodima zauzima novi mini stoni računar Nova P22 koji se odlikuje izuzetno tihim radom, (25dB) i podrškom za standarde za bežično povezivanje kao što su 802.11n i Bluetooth.\nNovi član izuzetno uspešne i bogate familije LCD monitora je i novi model MK241H koji se odlikuje dijagonalom od 24”. Ovaj model poseduje kompletnu podršku za HDMI i to do rezolucije od 1920×1200, što MK241H čini idealnim za reprodukciju video materijala visoke definicije. Što se tiče onih koji su u stalnom pokretu, kompanija ASUS predstavila je kompletan portfolio uređaja za satelitsku navigaciju među kojima se posebno ističe novi model R700. Pored toga što predstavlja jedan od najtanjih uređaja u svojoj klasi, ovaj model odlikuje se i 3D prikazom mapa i ruta kojima se krećete.\nŠtand kompanije ASUS nalazi se na lokaciji Las Vegas Convention Center, South Hall 4, #35162.\nASUS Nova P22: Moćni, prenosni mini-stoni računar zasnovan na dvojezgranom procesoru\nIako se odlikuje izuzetno malim dimenzijama, ASUS Nova P22 nikako ne zaostaje kada su performanse u pitanju. Namenjen pre svega korisnicima koji žele moćan i tih sistem, Nova je spakovan u izuzetno malo kućište zapremine 3 litra a opremljen izuzetno moćnim procesorom Intel Core 2 koji je hlađen aktivno i pasivno upotrebom disipacionih modula, rashladnih cevi i ventilatora. Zahvaljujući podršci za najnoviji bežični standard 802.11n, koji omogućava protok od čak 300 Mb/s, korisnici imaju mogućnost da preuzmu kompletan film u HD rezoluciji, trajanja od 30 minuta za svega 44 sekunde! Kako bi ceo sistem bio zaokružen, ovaj računar poseduje i ugrađene zvučnike koji vrše izuzetno kvalitetnu audio reprodukciju. Kada su u pitanju korisnici koji žele da koriste Nova računar kao osnovu za svoj kućni bioskop, tu je i konektor za 5.1 sistem zvučnika kao i podrška za tehnologiju Dolby® Digital Live i DTS®. Pored toga, ovaj računar se izuzetno lako uklapa u bilo koje okruženje, s obzirom da poseduje mogućnost vertikalne i horizontalne montaže, optičkog uređaja bez tacne i izuzetno elegantnog eksterijera.\nMK241 24” LCD Monitor\nU želju da tržištu predstavi najzaokruženiji LCD monitor dijagonale od 24” kod najnovijeg modela MK241H implementirana je HDMI podrška za reprodukciju HD vide sadržaja, ugrađena je web kamera kao i mikrofon i zvučnici. Ekskluzivna tehnologija kompanije ASUS, Color-Rich doprinosi kvalitetu prikaza slike povećanjem intenziteta boja za čak 30%.\nR700 lični navigacioni uređaj (PND) donosi GPS, izveštaje o stanju u saobraćaju u realnom vremenu, kao i mogućnost reprodukcije multimedijalnih sadržaja\nLegendarna posvećenost kompanije ASUS industrijskom dizajnu može se primetiti i kod najnovijeg navigacionog uređaja koji nosi oznaku R700. U pitanju je prvi koji poseduje 3D grafički prikaz za navigaciju kroz rute kojima se krećete. Kućište debljine svega 1.3cm poseduje ekran osetljiv na dodir, dijagonale od 4.3”. Pored toga, R700 poseduje mogućnost verbalizacije svih dolazećih poruka o stanju na putevima, mogućnost vršenja telefonskih poziva preko Bluetooth konekcije, reprodukciju muzičkih sadržaja u MP3 formatu kao i videos materijala ili fotografija. Pored toga R700 opremljen je i senzorom za spoljašnje osvetljenje koji usklađuje pozadinsko osvetljenje ekrana prema potrebama.\nPonuda ASUS-a na CES-u was last modified: January 10th, 2008 by Redakcija\nNovosadski provajder NSpoint.NET pripojen BeotelNet-u


Ðurić deci sa KiM:Imate budućnost, računajte na pomoć Srbije - Studio B\nÐurić deci sa KiM:Imate budućnost, računajte na pomoć Srbije Tanjug\nObjavljeno: 09.12.2018. 17:49 Izmenjeno: 09.12.2018. 17:49\nDirektor Kancelarije za Kosovo i Metohiju Marko Ðurić primio je u Palati Srbija 150 mališana sa KiM i poručio im da grade svoju budućnost u južnoj pokrajini računajući na pomoć Srbije koja će, kaže, uvek biti solidarna sa srpskim narodom na KiM.\nÐurić je poželeo dobrodošlicu deci sa KiM i upoznao ih sa istorijatom Novog Beograda i Palate Srbija.\nÐurić je naglasio da Srbi i deca sa KiM imaju budućnost za koju ćemo se, kako je rekao, svi zajedno boriti.\n„Sve što radimo i što ćemo raditi, biće usmereno ka tome da sačuvamo naš narod i našu decu na KiM“, rekao je direktor Kancelarije za KiM novinarima u Palati Srbija.\nÐurić je poručio srpskom narodu na KiM da će cela Srbija i u dobru i u zlu biti solidarna sa njima, kao i da mogu da planiraju i grade svoju budućnost računajući na materijalnu, finansijsku i svaku drugu pomoć Srbije.\nNaglasio je da će zdravstveni i obrazovni sistem, kao i sve druge institucije Srbije, nastaviti da funkcionišu na KiM i u narednom periodu, te da će obaveza države biti da osigura da, bez obzira na sve poteškoće, to ni po čemu ne zaostaje za drugim delovima Srbije.\n„Želim da naš čovek bilo gde na KiM zna da može da računa na svoju državu. Kao što danas može da računa, to će moći i u budućnosti. To ništa neće promeniti bez obzira na sve pritiske i loše namere. Preživeli smo mnogo gore situacije od ove, a zajedno ćemo istrajati i u ovim teškim vremenima“, poručio je Ðurić.\nMališani sa KiM kažu da će se puni utisaka iz Beograda vratiti u južnu pokrajinu, kao i da im poseta glavnom gradu mnogo znači.\nNikolija iz Gornjeg Krnjina za Beograd kaže da je drugi put u Beogradu, a da je poseban utisak na nju ostavio obilazak Palate Srbije, Štark Arene i poseta Žandarmeriji.\n„Drago nam je što imamo priliku da bolje upoznamo i više saznamo o svojoj državi, kao i da upoznamo nove ljudi“, rekla je Nikolija.\nDragana iz mesta Gornje Kusce u opštini Gnjilane, takođe, je oduševljena posetom Žandarmeriji i ističe da njoj i njenim vršnjacima veoma znači boravak u prestonici.\n„Sve ovo nam mnogo znači, jer živimo u teškom uslovima, a pre svega, nemamo slobodu kretanja“, rekla je Dragana.\nTrinaestogodišnjem Srđanu, koji je prvi put boravio u Beogradu, najviše se dopao stadion Crvene zvezde.\nDeca sa KiM ovog vikenda borave u Beogradu u okviru humanitarne akcije koju su, povodom novogodišnjih praznika, organizovali „Štark Arena“ i Nezavisni sindikat policije.\nMališani su se tokom dvodnevne posete družili sa pripadnicima Žandarmerije, a obišli su i Zoološki vrt, Kalemegdan, stadion Crvene zvezde, „Štark Arenu“…


Osnažiti borbu protiv trgovine ljudima i drogom - Televizija K3\nOsnažiti borbu protiv trgovine ljudima i drogom\nMinistar bezbjednosti BiH Dragan Mektić i ambasador Irana u BiH Sajed Hosein Radžabi ocijenili su da kroz postojeći sporazum o policijskoj saradnji treba osnažiti borbu protiv ilegalne trgovine drogom i trgovine ljudima.\nMektić je ukazao na potrebu da se ubrza procedura potpisivanja sporazuma o readmisiji koji bi olakšao vraćanje ilegalnih migranata, ali i pojednostavio i ubrzao procedure dobijanja viza, saopšteno je iz Ministarstva bezbjednosti BiH.\nNa današnjem sastanku u Sarajevu razgovarano je o bezbjednosnoj saradnji dvije zemlje.\nU saopštenju se dodaje da je jedan od globalnih izazova borba protiv terorizma, te da je poseban osvrt napravljen na stanje u Siriji i Iraku, gdje djeluju radikalne i terorističke organizacije, kojima se priključio određeni broj lica iz zemalja EU, regiona, pa i BiH i čiji povratak predstavlja veliki bezbjednosni izazov.\nRadžabi je upoznao Mektića o postignutom sporazumu sa vodećim svjetskim silama o iranskom nuklearnom programu, što bi trebalo postepeno dovesti do ukidanja ekonomskih sankcija ovoj zemlji, te naglasio da ove pozitivne pomake treba iskoristiti i radi jačanja ekonomskih i trgovinskih odnosa dvije zemlje.


Caković saopštio sastav za turnir u Rumi\nJovo Caković, prvi trener ženske kadetske reprezentacije Srbije, saopštio je sastav tima za turnir E grupe II runde kvalifikacija za XIII EP 2018, koji će se odigrati 4 – 6. januara u Rumi.\nKadetkinje Srbije otputovale u Rumu\nŽenska kadetske reprezentacije Srbije danas (četvrtak, 21. decembar) je počela pripreme za turnir E grupe II runde kvalifikacija za XIII EP 2018, koji će se odigrati 4 – 6. januara u Rumi. Jovo Caković, prvi trener kadetkinja Srbije, na pripreme je pozvao 16 igračica.\nKadetkinje od četvrtka na pripremama\nŽenska kadetske reprezentacije Srbije počeće u četvrtak, 21. decembra pripreme za turnir E grupe II runde kvalifikacija za XIII EP 2018, koji će se odigrati 4 – 6. januara u Rumi. Jovo Caković, prvi trener kadetkinja Srbije, na pripreme je pozvao 16 igračica.


Prvi sajam obrazovanja, stipendija i zapošljavanja RS 24. aprila u Banjaluci – Novosti Plus\nBanjaluka DRUŠTVO KORISNO\nPrvi Sajam obrazovanja, stipendija i zapošljavanja Republike Srpske posvećen obrazovanju i zapošljavanju mladih održaće se 24. aprila u Banjaluci.\nOrganizatori, kompanija RS Consulting and Trade, navode da će sajam biti realizovan pod sloganom “Republika Srpska za mlade, mladi za Republiku Srpsku”, te da će to biti prilika da se pokaže kvalitet Univerziteta i fakulteta, kao i veliki broj stipendija za mlade koje žele da rade, da se edukuju i napreduju.\nSajam ovog tipa radi na razvoju ulaganja u edukaciju i stavlja akcenat na akademski razvoj potencijala mladih koji žele da svoje znanje razvijaju, unapređuju, te ga upotrijebe u Republici Srpskoj.\n“Mladi stručni ljudi potrebni su našoj RS u kojoj su se rodili i školovali. Zato je potrebno da svi zajedno učinimo napor i obezbijedimo mladim stručnjacima i završenim studentima da ostanu u Republici Srpskoj. “Ostani u Srpskoj, Srpska ti nudi posao” je jedna od naših poruka koja će na sajmu biti upućena mladim ljudima koji traže posao. Mi ćemo zajedno sa institucijama Republike Srpske raditi ovaj sajam u namjeri da pomognemo mladim ljudima da prepoznaju svoju budućnost u svojoj Republici”, poručili su iz organizacionog tima.\nNa sajam su pozvani predstavnici univerziteta, institucije, opštine i kompanije koje daju stipendije i nude zaposlenje nakon završenog školovanja, da svi na jednom mjestu, u Banjaluci pokažu da RS može ponuditi budućnost svima koji žele u njoj da ostanu, rade i privređuju.\nPrvi Sajam obrazovanja, stipendija i zapošljavanja održaće se pod pokroviteljstvom Ministarstva za naučno-tehnološki razvoj, visoko obrazovanje i informaciono društvo RS.\nOrganizatori Sajma su firma RS Consulting and Trade i Unija studenata Republike Srpske.\n← HOROSKOP – Ponedjeljak 02. mart\nPrvi samit energetike 5 i 6 marta u Trebinju →


OPŠTINA LAJKOVAC SPREMNA ZA REFERENDUM - LAJKOVAC NA DLANU\nOPŠTINA LAJKOVAC SPREMNA ZA REFERENDUM\nJan 15, 2022 Jan 16, 2022 Snežana Bilić\nKako saznajemo u Opštinskoj izbornoj komisiji, preduzete su sve neophodne radnje po instrukcijama Republičke izborne komisije i sve je spremno za republički referendum radi potvrđivanja Akta o promeni Ustava Republike Srbije. U nedelju 16. januara, o ustavnim promenama građani će se na referendumu izjašnjavati o izmenama Ustava, u delu koji se odnosi na pravosuđe, time što će zaokruživanjem odgovora “da” ili “ne” odgovoriti na jedno pitanje: “Da li ste za potvrđivanje Akta o promeni Ustava Republike Srbije?”.\nPravo glasa u opštini Lajkovac ima 11661 građanin, koliko je upisano u birački spisak, 145 manje u odnosu na poslednje izbore, koji će se o referendumskom pitanju izjašnjavati na 35 glasačkih mesta.\nSva lica koja iz opravdanih razloga nisu u mogućnosti da izađu na glasačka mesta treba najkasnije do nedelje u 11 časova da obaveste Opštinsku izbornu komisiju, ili predsednike svojih biračkih odbora, kako bi komisija od tri člana došla na njihove adrese i omogućila im da se izjasne o referendumskom pitanju.\nBroj telefona Opštinske izborne komisije je 014/ 3433 – 196.\nBiračka mesta na dan održavanja referenduma otvaraju se u 7 časova, a biće zatvorena u 20 časova.\nMinistarstvo državne uprave i lokalne samouprave otvoriće u nedelju kontakt telefone, preko kojih građani mogu dobiti informacije o upisima u izvodima iz Jedinstvenog biračkog spiska (JBS), povodom održavanja republičkog referenduma radi potvrđivanja Akta o promeni Ustava Republike Srbije.\nNa dan održavanja referenduma, u nedelju, 16. januara, građani mogu dobiti informacije na brojeve telefona 011/2641-497 i 011/2686-808, u periodu od 7 do 20 časova, saopštilo je Ministarstvo državne uprave i lokalne samouprave.\nRepublička izborna komisija (RIK) donela je i uputstvo za sprovođenje glasanja na referendumu o izmeni Ustava raspisanom za 16. januar 2022. godine u uslovima epidemije korone, saopšteno je iz Skupštine Srbije.\nPo završetku svih radnji za sprovođenje referenduma, podatke će obrađivati Republički zavod za statistiku.\nDANAS 36, U PRVOJ POLOVINI JANUARA 245 NOVOZARAŽENIH


Fortnite matičnoj kompaniji tokom 2018. doneo prihode od tri milijarde dolara | PC Press\nFortnite matičnoj kompaniji tokom 2018. doneo prihode od tri milijarde dolara\n28. decembar 2018. Milan Živanović\nKompanija Epic Games, koja stoji iza popularne igre Fortnite, ostavlja za sobom odličnu poslovnu godinu. Fortnite je stekao titulu najpopularnije igre na svetu, te je vrednost kompanije došla do 15 milijardi dolara, a tokom 2018. godine je generisano tri milijarde dolara prihoda, a upravo zahvaljujući velikom uspehu ove igre.\nFortnite ostvaruje velike zarade iako je igra besplatna, a zahvaljujući prodaji dodataka, te trenutno ima preko 125 miliona igrača. Vrednost kompanije Epic Games, koja stoji iza igre, je u septembru procenjena na 15 milijardi dolara. Kompanija je od osnivanja 1991. godine prošla kroz različite faze, a prva ozbiljna transformacija dogodila se 2012, kada je kineski Tencent u Epic investirao 330 miliona dolara, te za uzvrat dobio 40% kompanije.\nEpic je već tada bio poznat po Unreal Engine-u, platformi za developere koja funkcioniše i danas, te su se mnogi pitali zašto bi kompanija koja već beleži uspehe prodala tako veliki deo. Eksperti pretpostavljaju da je novac do kojeg se došlo na taj način bio neophodan za ubrzani razvoj, budući da su stručnjaci iz kompanije već u to vreme predvideli u kojem će smeru krenuti razvoj video igara, te su želeli da steknu prednost u trci koja se odvijala u okviru tog tržišta.\nPročitajte i: Apple je uložio žalbu na presudu koji je dobio nakon tužbe od strane Epic Games-a\nEpic nikada nije imao problema kada je zarada u pitanju, te je već prvi Gear of Wars generisao 100 miliona dolara, a od 12 miliona koliki je bio budžet za razvijanje. Sa Fortnite-om je kompanija otišla još dalje, te potpuno transformisala moderni gejming, što je na kraju donelo ogromne zarade, a ostaje da se vidi koji je sledeći korak i šta dolazi posle Fortnite-a.\nTagovi: Epic Games, Fortnite, Gear of Wars, Tencent, Unreal Engine\n← Top 50: Koje je bilo omiljeno onlajn mesto avanturista u 2018. godini?\nRudarenje: 14,5 miliona dolara u kriptovalutama za tri miliona dolara ukradene struje →


ZAKON O NACIONALNIM SAVETIMA NACIONALNIH MANJINA: Nacionalni saveti ne pokazuju dovoljno inicijative za rešavanje pitanja iz oblasti u kojima su nadležni\nNacionalni saveti nacionalnih manjina moraju svoje aktivnosti da učine dostupnijim široj javnosti, kao i da razviju strategiju i mere da bi postali prepoznatljiviji u javnosti, ocenio je zamenik zaštitnika građana Slobodan Tomić.\nTomić je, na predstavljanju posebnog izveštaja Zaštitnika građana "Analiza o stanju u oblasti vršenja javnih ovlašćenja nacionalnih saveta nacionalnih manjina za period 2014-2018.", rekao kako rezultati istraživanja pokazuju da su ovi saveti u prethodnom periodu svoja ovlašćenja primenili najviše u oblasti obrazovanja i službene upotrebe jezika i pisma.\nIstraživanje je sprovela institucija Zaštitnika građana 2019. godine, uz podršku Misije OEBS, a podaci su prikupljeni standardizovanim upitnicima.\nTomić je rekao da su uputili preporuke nadležnim državnim organima i mišljenje nacionalnim savetima nacionalnih manjina u cilju prevazilaženja utvrđenih problema i unapređenja ostvarivanja prava pripadnika nacionalnih manjina. On je naglasio i da je institucija Zaštitnika građana od nacionalnih saveta nacionalnih manjina od 2007. godine primila skoro 1600 pritužbi, da je za 12 godina rada upućeno 209 preporuka, a u 2019. godini čak 24 preporuke. Prema njegovim rečima, najčešće se pritužbe odnose na upis ličnih imena u matične knjige rođenih, ostvarivanje prava na obrazovanje, informisanje, kulturu i službenu upotrebu jezika nacionalnih manjina.\nPomoćnica generalnog sekretara Zaštitnika građana Jablanka Tabaš predstavljajući izveštaj je navela da je analizom podataka uočeno da je najviše inicijativa, mišljenja i predloga od nacionalnih saveta nacionalnih manjina upućeno u periodu donošenja izmena i dopuna Zakona o nacionalnim savetima nacionalnih manjina, zaštiti prava i sloboda nacionalnih manjina i Zakona o službenoj upotrebi jezika i pisma u 2018. godini. Prema njenim rečima, nacionalni saveti u najvećoj meri postaju aktivni kada se od njih traži mišljenje na nivou lokalne samouprave, ministarstva ili pokrajinskih organa. Ona je dodala da je posebno važno pitanje kontakta sa zajednicom i rada u zajednici, kao i dostupnost informacija o ulozi i javnim ovlašćenjima nacionalnih saveta u zajednici.\nU posebnom izveštaju se navodi i da nacionalni saveti ne pokazuju dovoljno inicijative za rešavanje pitanja iz oblasti u kojima su aktivni, kao i da ne mogu da koriste neka ovlašćenja zato što nemaju standardizovani jezik ili jezik nacionalne manjine nije uveden u službenu upotrebu.\nŠef Misije OEBS u Srbiji Andrea Oricio ocenio je da su unapređenje efikasnosti saveta, njihov profesionalni razvoj i interna organizacija od suštinske važnosti i da bi trebalo da budu naglašene sveobuhvatnim strateškim planom. Prema njegovim rečima, snažnija koordinacija između nacionalnih saveta nacionalnih manjina bi omogućila razmenu znanja i veština koje bi znatno unapredile njihovu efikasnost.\nVećina saveta nacionalnih manjina ne uključuje u punoj meri zakonske norme koje su predviđene da podržavaju kulturnu autonomiju nacionalnih manjina i nedovoljno angažuju svoje zajednice kada procenjuju na terenu potrebe koje zajednice imaju, rekao je Oricio, navodeći da je to jedan od glavnih zaključaka ovog izveštaja.\nIzvor: Vebsajt Zaštitnika građana, 07.02.2020.


Trubač iz Vladičinog Hana pokrenuo muzički festival u rodnom gradu – Info Aktivist\nTrubač iz Vladičinog Hana pokrenuo muzički festival u rodnom gradu\nBoban Marković, poznati trubač iz Vladičinog Hana, pokrenuo je u svom rodnom gradu festival posvećen ovom duvačkom instrumentu. Prvi “Boban fest” održaće se u sredu, 28. avgusta, a nastupiće Đorđe Davidović kvartet, mađarski Karavan familia i Bilja Krstić i Bistrik orkestar.\nFestival će od 19:15 otvoriti kvartet muzičara iz Srbije i Rumunije, a zatvoriće koncert Povratak prirodi koji će izvesti Bistrik orkestar i Bilja Krstić.\nMarković za Južne vesti kaže da je festival pokrenuo zbog svih ljudi iz Vladičinog Hana koji ga prate i podržavaju, ali i zato što se najbolje oseća nastupajući u svom rodnom gradu.\nJesam ja svoj na svome i na belosvetskim festivalima, dok publika u transu uživa u mojoj muzici, ali Han ne bih menjao ni za jedno mesto na svetu. Tu su svi moji, oni najvažniji, tu sam počeo, voleo bih da tu i završim svoju životnu i profesionalnu priču – kaže Marković.\nOrkestar Bobana Markovića je vodeći balkanski duvački orkestar u Srbiji poslednjih 20 godina. Osvojili su nekoliko najznačajnijih nagrada – “Zlatna truba”, “Prva truba” i “Najbolji orkestar” na festivalu u Guči.\nUlaz na sve koncerte je slobodan, a detaljan program možete pogledati na njihovom sajtu.\nPrevious Post:Odbor za ljudska prava, okrugli sto o slobodi veroispovesti\nNext Post:Kviz veče “Komšimetar”


Pravo na besplatnu pravnu pomoć od 1. oktobra imaće ugrožene kategorije stanovništva, žrtve nasilja u porodici, invalidi, azilanti, i osobe na psihijatrijskom lečenju imaće pravo na advokata koga će plaćati država.\nGrađani koji imaju neku muku i potreban im je pravni savet ili zastupnik pred sudom da bi se izborili za pravdu, a nemaju para da te usluge plate, od 1. oktobra 2019. imaće pravo na besplatnog advokata, pošto tada stupa na snagu zakon o besplatnoj pravnoj >> Pročitaj celu vest na sajtu SrbijaDanas.com << pomoći.\n- U cilju šireg obuhvata građana koji imaju potrebu za besplatnom pravnom pomoći, zakon definiše tri grupe potencijalnih korisnika. Prvu grupu čine osobe koje ispunjavaju uslove da budu korisnici prava na novčanu, socijalnu pomoć ili na dečiji dodatak. Druga grupa su građani koja ne pripadaju prvoj grupi, ali bi zbog plaćanja pravne pomoći iz sopstvenih prihoda upali u tu grupu. Prve dve grupe korisnika vezuju se za ekonomski položaj lica koje je tražolac besplatne pravne pomoći, dok treću grupu čine pripadnici ranjivih, tj. društveno osetlhjivih grupa, koje automatski ostvaruju pravo na pomoć bez obzira na njihovo finansijsko stanje - objasnjavaju u Ministarstvu pravde i dodaju da je ukupno utvrđeno 13 osetljivih grupa.\nBesplatnu pravnu pomoć pružaće 9.000 advokata i službe pravne pomoći u lokalnim samoupravama. Za ovakvu podršku, koja se sastoji od pružanja pravnih saveta, sastavljanja podnesaka, zastupanja i odbrane, građani će od 1. oktobra moći će da se obrate opštini u kojoj žive, a onda će se iz opštinskih kancelarija predmeti onih koji ispunjavaju uslove prosleđivati advokatima koji se nalaze u registru pružilaca besplatne pravne pomoći.\n- Jedna od najznačajnijih novina koju donosi zakon jeste utvrđivanje načina finansiranja i besplatne pravne pomoći i besplatne pravne podrške, i to sredstvima budžeta Republike Srbije, jedinice lokalne samouprave, kao i kroz donacije i projektno finansiranje - kažu u Ministarstvu pravde i naglašavaju da se uvodi i kontrola kvaliteta besplatne pravne pomoći, dok opštine po zakonu imaju obavezu da formiraju službe za pružanje besplatne pravne pomoći.


KOALICIJA: MINISTARSTVO KULTURE I INFORMISANJA DA OBUSTAVI TAJNU MISIJU - Magločistač\nPočetna Vesti KOALICIJA: MINISTARSTVO KULTURE I INFORMISANJA DA OBUSTAVI TAJNU MISIJU\nPostavio/la: MagločistačObjavljeno: 30.03.2017 Kategorija: VestiNema komentara\nKoalicija novinarskih i medijskih organizacija najoštrije je osudila netransparentnost rada Ministarstva kulture i informisanja, koje je optužila da koristi turbulentne političke i društvene okolnosti, da “na brzinu i u potaji, bez konsultacija sa stručnom javnošću, priprema donošenje novih i izmenu postojećih medijskih zakona, kao i novu medijsku strategiju”.\n“Zahtevamo da Ministarstvo odmah zaustavi svoju tajnu misiju i otvori dijalog sa reprezentativnim novinarskim i medijskim organizacijama”, poručili su u zajedničkom saopštenju Nezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija nezavisnih elektronskih medija (ANEM) i Poslovno udruženje Lokal pres.\nČlanice koalicije upozoravaju da je takvo ovakvo ophođenje Ministarstva ozbiljan korak unazad, s obzirom da je u ranijem periodu pripremu medijske legislative pratila široka javna rasprava u koju su bili uključeni svi važni akteri.\nKoalicija novinarskih i medijskih udruženja pozvala je resornog ministra Vladana Vukosavljevića i državnog sekretara Nina Brajovića da javno objasne ko je i na osnovu kojih kriterijuma izabrao ljude koji rade na izradi zakonskih akata i medijske strategije, te koga su oni zastupali.\n“Takođe, važno je da javnost zna da li je cilj novih akata da se medijska reforma zaustavi i ponovo ozakoni državno vlasništvo u medijima i politički uticaj na njih”, ukazuje se u saopštenju.\nDodaje se da Ministarstvo takođe treba javno da saopšti šta je plan za Tanjug, i da li Ministarstvo samo sprovodi političku odluku da ovu medijsku kuću koja dugo već protivzakonito radi i posluje, sačuva po svaku cenu, i da li će se o ovom pitanju otvoriti neka javna rasprava.


„Preševo već živi drugim životom. Ulice su pune automobila i sveta, a prodavnice i kafane rade punom parom. Očekujemo dolazak nekoliko hiljada automobila i blizu 10.000 naših građana sa porodicama“, kaže Ragmi Mustafa, predsednik opštine Preševo.\nOn očekuje da posebno pritisak bude na matičnu službu jer se ovaj period koristi za porodična okupljanja i venčanja. Zbog toga su odlučili da odgovarajuće službe lokalne samouprave do 15. avgusta budu građanima na usluzi ceo dan.\nIdentična slika je i u Bujanovcu, a iz saobraćajne policije upozoravaju da su pojačali kontrolu na punktovima prema selima Miratovac, Oraovica, Crnotince i Rajince u preševskoj opštini i Trnovcu, Breznici, Muhovcu i Biljači u opštini Bujanovac.\nOčekuje se da tokom jula i avgusta Preševo i Bujanovac preplavi oko 5.000 automobila.


Među ključnim tačkama ovog nacrta zakona, list navodi da će se proveravati imovina stečena od 1. januara 2007. godine, da će imovinu "češljati" 60 novih inspektora, da će se sumnjivo stečen imetak prijavljivati policiji i tužilaštvu i da zakon ne isključuje mogućnost oduzimanja imovine. Ovaj vremenski cenzus, od 1. januara 2007. godine, izabran je jer od tada postoje elektronske evidencije koje omogućavaju pouzdanu provetu imetka.\nNacrtom zakona se, dodaje list, predviđa i uvođenje poreske stope od 75 procenata za "ekstra profitere" koji nemaju dokaz o sticanju dobara.\nU Ministarstvu pravde navode da su se, nakon što je objavljen nacrt, u javnosti mogli čuti komentari da se i po postojećim zakonima može proveravati poreklo imovine. Kako dodaju, činjenica je da postojeći Zakon o poreskom postupku sadrži odredbe koje omogućavaju unakrsnu proveru imovine, ali koje nisu nikada zaživele u praksi.


Održana modna revija Aleksandre Lalić - Konkursi regiona\nOdržana modna revija Aleksandre Lalić\nby KR 12/12/2011 026\nNa modnoj reviji održanoj večeras u beogradskom Supermarket Concept Store, dizajnerka Aleksandra Lalić predstavila je haljine izvedene od neobičnog materijala: ljudske kose.\nInicijativa za ovaj projekat potekla je od umetnika Zorana Todorovića koji je kao predstavnik Srbije na Venecijanskom Bijenalu 2009. godine, predstavio Srbiju radom „Toplina“. Rad podrazumeva instalaciju od 1200m2 filca od ljudske kose.\nNa svojoj prvoj samostalnoj modnoj reviji, kreatorka Aleksandra Lalić predstavila je haljine koje su napravljene od jednog dela tog filca. Na reviji je prikazano dvanaest atraktivnih modela, nastalih kroz eksperiment sa novim materijalom.


Šojgu: Avioni Su-57 uspešno testirani u Siriji | Global Defence\nDva Su-57 tokom leta (Ilustracija/Foto: Ana Zvereva)\n02/03/2018 Saša Radomirović 0\nMinistar odbrane Ruske Federacije Sergej Šojgu potvrdio je da su borbeni avion pete generacije Su-57 bili u Siriji. On je rekao da su u Siriju poslata dva Su-57, iako su satelitski snimci ukazivali na postojanje najmanje još jednog vazduhoplova, od ukupno 10 letnih prototipova sa koliko Rusija raspolaže.\nPrema njegovim rečima, oni su boravili svega dva dana, a Siriju su napustili pre nedelju dana. Za to vreme realizovali su program testiranja, uključujući i borbena. Nije hteo da precizira koje su komponente bile predmet testiranja, ali je velika verovatnoća da se primat dao radarskom i optoelektronskom odbrambenom sistemu.\nRezimirajući dvodnevna testiranja, ona su okarakterisana kao uspešna, što će prema njegovim rečima doprineti mogućnosti da se ove godine završi puni ciklus testiranja.\nŠojgu se osvrnuo i na objavljenje satelitske snimke za koje je rekao da nisu verodostojni, jer su se avioni nalazili u hangarima, a ne na otvorenom jedan pored drugog.\nIako je Šojgu negirao autentičnost ovih snimaka, teško da se oni mogu dovesti u pitanje, s obzirom da se avioni Su-57 jasno vide na njima. Pored jasno uočenih aviona i samo okruženje vazduhoplovne baze Hmejmim odgovora satelitskim fotografijama, koje je načinila kompanija ImageSat International sa svojim komercijalnim satelitom EROS-B.\nU večernjim časovima 21. februara, objavljen je amaterski video snimak lošije rezolucije na kojem se vidi prelet dva aviona Su-57. Zajedno sa ovim avionima u bazu Hmejmim su sletela četiri Su-35S, četiri Su-25, jedan leteći radarski sistem A-50U i putnički avion Tu-154M.\nU međuvremenu, dok su se na forumima i društvenim mrežama vodile rasprave o autentičnosti snimka, ruski zvaničnici se nisu oglašavali na ovu temu. Jedina izjava došla je od predsednikovog portparola koji je pokušao da izbegne odgovor rekavši da iako je Vladimir Putin vrhovni komandant, slanje tehnike je u nadležnosti Ministarstva odbrane. Konačna potvrda stigla je 24. februara pojavljivanjem satelitskih snimaka.\nTagovi:Rusija Sirija Su-57


U Ovčar Banji odžan tradicionalni Ilindanski plivački maraton (video)\nU Ovčar Banji odžan je tradicionalni Ilindanski plivački maraton. Kao i prethodnih 18 godina, program je obuhvatio dve trke. Prva disciplina, trka zadovoljstva "Borivojeva glava" i glavna maratonska trka okupile su oko 70 učesnika iz Republike Srpske, Crne Gore, Mađarske i Srbije. Ovogodišnji pobednik Maratonske trke je Tamaš Farkaš, koji već 9 godina za redom osvaja prvo mesto, dok su drugoplasirani i treće plasirani takmičari iz Novog Pazara. Plivački maraton održan je u organizaciji SC "Mladost", Plivačkog kluba "Čačak", Mesne zajednice Ovčar Banja i Turističke organizcije Čačak.\nPrijem za Đurića i Vesnića kod gradonačelnika Užica (video)\nBorac sutra dočekuje Dinamik (video)\nUspešni karatisti čačanske Slobode (video)\nKošarkaši Slobode sledeće sedmice igraju tri utakmice (video)\nUspeh mlađih kategorija FK Zlatibor (video)\nBorac pobedio Slobodu u finalu Kupa grada Čačka (video)


Uredba EU koju su Vlada i Vučić odbili: Šta tačno piše u dokumentu - Kameleon M&M\nFoto: Instagram/buducnostsrbijeav, Daniel LEAL / AFP / Profimedia, Sergii Kharchenko/NurPhoto / Shutterstock Editorial / Profimedia, EPA-EFE\nKako saznaje Nova.rs, Vučić je na jučerašnjem sastanku u Nemanjinoj insistirao da članovi Vlade Srbije odbiju uredbu Vijeća Evropske unije upućenu Srbiji, dok o eventualnim sankcijama Rusiji nije bilo govora.\n“Uredba Vijeća (EU) 2022/259 od 23. februara 2022. o izmjenama i dopunama Uredbe (EU) br. 269/2014 u vezi sa restriktivnim mjerama u pogledu radnji koje podrivaju ili ugrožavaju teritorijalni integritet, suverenitet i nezavisnost Ukrajine”, navodi se u dokumentu koji je Vlada Srbije odbila da usvoji.\nŠta predviđa Uredba Saveta EU\nReč je o dokumentu koji je Vijeće EU usvojilo 23. februara.\n“Dana 23. februara 2022. Vijeće je usvojilo Odluku (CFSP) 2022/265 o izmjeni Odluke 2014/145/CFSP i o uvođenju mehanizma derogacije za određene operatere koji potpadaju pod zamrzavanje sredstava i zabranu stavljanja na raspolaganje sredstava i ekonomskih resursa. Te izmjene spadaju u djelokrug Ugovora i stoga su regulatorne mjere na nivou Unije neophodne za njihovu primjenu, posebno u cilju obezbjeđivanja njihove jedinstvene primjene u svim državama članicama”, navodi se u dokumentu.\nPrvi paket sankcija EU protiv Rusije obuhvata mjere protiv onih koji su umiješani u „nezakonitu odluku“ i banaka koje finansiraju ruske vojne i druge operacije na teritorijama Donjeck i Luganjsk.\nTakođer su predložene mjere usmjerene na sposobnost ruske države i vlade da pristupe kapitalu i finansijskim tržištima i uslugama EU u cilju ograničenja finansiranja „eskalacione i agresivne politike“ i mjere usmjerene na trgovinu dva separatistička regiona sa EU, kako bi „odgovorni jasno osjetili ekonomske posljedice svojih nezakonitih i agresivnih djela“.\nNa listi sankcija je 351 predstavnik ruske Dume koji je glasao za priznavanje regiona, kao i 27 pojedinaca i entiteta, gdje se obuhvataju donosioci odluka, predstavnici odbrambenog sektora i finansijske institucije koje su podržavale ruske operacije.\nEU od Srbije očekuje da se uskladi sa uredbom\nPortparol EU Peter Stano rekao je da se od „zemalja u procesu pristupanja očekuje da se usklade sa odlukama EU“.\n„Srbija je zemlja kandidat i zato se od nje očekuje da se uskladi sa odlukama EU u domenu spoljne i bezbjednosne politike“, dodao je Stano.\nPodsjetimo, iza većinske odluke da se odbije prijedlog EU da Srbija apeluje na poštovanje teritorijalnog integriteta Ukrajine nisu stali ministri iz redova SPS, Branko Ružić i Novica Tončev, koji su tokom glasanja ostali suzdržani, ali ni ministrice Zorana Mihajlović i Jadranka Joksimović koje su glasale ZA. Svi ostali su bili protiv.\nPredsjednik Srbije Aleksandar Vučić bi trebalo danas da saopšti ovaj stav javnosti, nakon još jedne sjednice Vijeća za nacionalnu bezbjednost i sastanka sa patrijarhom Porfirijem, sa kojim će takođe razgovarati o situaciji u Ukrajini.\n: upravljanje u ljudskim resursima aleksandar vucic invazija rusija srbija ukrajina


Srpski studenti kreirali solarni brod, ali da bi “isplovili” na takmičenje isprečio se problem – Naši u svetu\nSrpski studenti kreirali solarni brod, ali da bi “isplovili” na takmičenje isprečio se problem\nObjavljeno 04/07/19 u 19:32\nU solarni brod koji studenti žele da naprave potrebno je uložiti 50.000 evra i to bez dodatnih troškova putovanja i osiguranja koje je neophodno platiti kako bi brod isplovio i mogao da se takmiči u akvatoriju marine u Monaku, gde je planirano sledeće takmičenje. Umesto da tim predstavi projekat, na takmičenje u Monako putuju samo dva studenta da bi ostvarili kontakte. Međutim, tim mašinaca ne napušta nada da će bar sledeće godine moći da se takmiče na “Solar and Energy Boat Challenge” u Monaku, piše Blic.\n“Da bismo bili kompetitivni za ovaj projekat, neophodne su finansije. Tu su velike stavke materijali od kojih se pravi brod. Solarni brod uglavnom je sačinjen od karbonskih vlakana, koja su veoma skupa. Planirana dužina broda je sedam metara i njegov trup bi bio optimizovan za upotrebu hidrokrila, čija je osnovna funkcija da smanjuje otpor pri velikim brzinama. Na proširenoj palubi zamišljeno je da stoje solarni paneli za napajanje pogona, a snaga motora bila bi oko šest kilovata. To je brod kojim bi upravljao čovek i imao bi 11 kvadrata solarnih panela iz kojih se obezbeđuje električna energija za pogon”, kaže Nemanja Šurbatović, član tima “Confluence Belgrade” sa Mašinskog fakulteta. Studentskom timu i njihovom profesoru Milanu Kalajdžiću zato, iako su uspeli da osmisle vredan projekat, predstoji borba da obezbede novac.\n“Državna ulaganja su bukvalno nula, ali finansiranje projekata i sam budžet nisu presudni da bi se postigli odlični rezultati. Sredstva koja mi tražimo i koja su nam neophodna bukvalno su minimalna i njih uglavnom dobijamo zahvaljujući donatorima i sponzorima kroz lične kontakte”, kaže za “Blic” profesor Kalajdžić.\n“Znanje smo pokazali prošle godine, kada smo osvojili prvo mesto na hidrokontest takmičenju u Sen Tropeu. Tada smo se takmičili sa modelom broda na daljinsko upravljanje. Za to smo jedva sakupili oko 10.000 evra, dok su, recimo, naše kolege iz Švajcarske za taj projekat dobili 100.000 evra. Prethodnih godina smo osvojili treće, pa drugo mesto”, ističe Šurbatović.\n“S obzirom na ovogodišnje iskustvo, ne znam šta bih rekao. U svakom slučaju ćemo se truditi. Jedno je sigurno, znanja ne manjka, možda smo čak i bolji od kolega iz inostranstva koji za ovakve projekte imaju na raspolaganju značajno veće budžete. Sredstva koja su nama potrebna su minimalna, to je ulaznica na takva takmičenja. Verujem da bismo imali zapažen rezultat, možda bismo pobedili ako bismo uspeli da odemo. U tom slučaju, to ne bi bila pobeda našeg tima ili Mašinskog fakulteta, već pobeda za celu Srbiju”, kaže profesor.\nFinansijeMonakoNagradaNovacSolarni brodSrpski studentiTakmičenje


Masovno slavlje nuklearne probe u Pjongjangu | Sjeverna Koreja | Al Jazeera Balkans\nMasovno slavlje nuklearne probe u Pjongjangu\nViše od 100.000 ljudi na centralnom trgu glavnog grada Sjeverne Koreje pozdravilo je 'nenadmašnu hrabrost' lidera Kim Jong-una.\nNiz govornika pohvalio je uspjeh treće nuklearne probe, koja je izazvala val oštrih osuda u svijetuReuters\nViše od 100.000 vojnika i civila proslavilo je u Pjongjangu uspješno izvođenje nove nuklearne probe, pozdravljajući "nenadmašnu hrabrost" svog lidera Kim Jong-una, javili su državni mediji.\nSkupu na Trgu Kim Il-sung su prisustvovali vrhovni partijski i vojni zvaničnici, kao i policajci i studenti, ali ne i mladi lider, navela je zvanična novinska agencija KCNA, prenosi AFP.\nNiz govornika pohvalio je uspjeh treće nuklearne probe, koja je izazvala val oštrih osuda u svijetu, a mnogi su zaprijetili "nemilosrdnim osvetničkim udarima" ako Sjedinjene Američke Države budu tražile još oštrije sankcije protiv Sjeverne Koreje nakon izvođenja nove probe.\nSjeverna Koreja optužuje SAD da predvodi inicijativu protiv nje u Vijeću sigurnosti Ujedinjenih naroda (UN), pišu agencije.\nPrethodne nuklearne probe, zbog kojih je Sjevernoj Koreji uveden niz sankcija, izvedene su 2006. i 2009. godine, a posljednja je, sudeći po seizmičkim podacima, bila znatno jača.\nVlada ove azijske države ističe da je nova nuklearna proba direktan odgovor na sankcije koje joj je UN uveo nakon što je u decembru lansirao raketu dugog dometa.\nNajava novih proba\nSjeverna Koreja obavijestila je svog ključnog saveznika Kinu da se ove godine priprema da izvede jednu, pa čak i dvije nuklearne probe u okviru napora da primora SAD na diplomatske razgovore s Pjongjangom, izjavio je izvor upoznat s porukom.\nIsti izvor, koji ima direktan pristup najvišem rukovodstvu Pekinga i Pjongjanga, rekao je da će nove nuklearne probe pratiti i lansiranje rakete.\n"Sve je spremno. Četvrta i peta nuklearna proba i lansiranje rakete uskoro mogu biti obavljeni, moguće je tokom ove godine", navodi izvor, dodajući da će četvrta nuklearna proba biti mnogo veća od treće, koja je bila jednaka detonaciji deset kilotona eksploziva TNT.\nPrema navodim izvora, probe će biti obavljene ukoliko Washington ne održi razgovore sa Sjevernom Korejom i ne napusti svoju politiku, koju Pjongjang vidi kao pokušaj promjene režima.\nSjeverna Koreja naglasila je i dugogodišnju težnju da SAD potpišu konačan mirovni sporazum i da ustanove diplomatske odnose.\nSjeverna Koreja je i dalje tehnički u ratu sa SAD i Južnom Korejom, pošto je Korejski rat okončan 1953. godine primirjem.\nSvjetske sile osudile nuklearnu probu\nPrijeteći nuklearni napredak Sjeverne Koreje\nNova nuklearna proba Pjongjanga - Al Jazeera Balkans\nNuklearni test "protiv neprijateljstva SAD-a"


Nogometni savez BiH i igrači dogovorili premije u slučaju plasmana na EURO | Radio Srebrenik\nSelektor nogometne reprezentacije BiH Robert Prosinečki, kapiten Edin Džeko i savjetnik Izvršnog odbora za sportska pitanja Zvjezdan Misimović sačinili su Pravilnik o premijama bh. reprezentativaca u slučaju plasmana na Evropsko prvenstvo.Nagradni fond Evropskog prvenstva 2020. godine iznosi 731 milion eura, što je UEFA krajem prošle godine i zvanično potvrdila, a svaki savez čija reprezentacija se uspije plasirati na smotru najboljih Starog kontinenta trebao bi inkasirati približno 9,25 miliona eura.\n“Svaki reprezentativac će biti zadovoljan, kao što su uvijek bili zadovoljni, još iz vremena kada sam i ja igrao za nacionalni tim, pa i sada. Ne bih pričao o detaljima, naravno da primanja nisu ista kao u klubovima, ali igrači to razumiju i oni znaju da se za reprezentaciju igra srcem i zbog nekog većeg motiva, a ne zbog novca”, kazao je Misimović za Klix.ba.\nPrema dogovoru koji je sklopljen između bh. reprezentativaca i čelnika NS BiH, polovina eventualnog bonusa koji bi Savez inkasirao ostao bi na raspolaganju u krovnoj kući bh. nogometa, dok bi drugu polovinu podijelili igrači, članovi stručnog štaba i medicinskog tima.\nZa svaku pobjedu Zmajevi će inkasirati 10.000 KM, remi na gostujućem terenu je 6.000 KM, a remi na domaćem terenu garantuje 4.000 KM igračima koji na terenu budu minimalno 70. minuta. Oni igrači koji u igru uđu poslije 70. minute dobit će pola premije.\nOvakve premije znače da će Zmajevi dobiti duplo više novca u odnosu na premije koje su imali u Ligi nacija.\nNaša reprezentacija počinje kvalifikacioni ciklus 23. marta utakmicom sa Armenijom na stadionu Grbavica u Sarajevu, te Grčkom tri dana kasnije na Bilinom Polju u Zenici.\nPrethodni članakMlijeko izdojeno pumpicom je slabijeg kvaliteta od onog koje dijete dobije direktno iz dojke\nNaredni članakPres konferencija u Dom zdravlja Srebrenik – Predstavljeni kapitalni projekti


Održana konferencija „Zajedno protiv diskriminacije“ | Labris\nOdržana konferencija „Zajedno protiv diskriminacije“\nBeograd, Novi Sad, Subotica, Pančevo, Kragujevac, Niš i Novi Pazar jedinih sedam gradova u regionu čiji organi lokalne vlasti su posebno obučeni za rad na unaprđenju LGBT zajednice u svojim sredinama\nNajveći iskorak u razumevanju i zaštiti prava LGBT zajednice dogodio se u policiji a najmanji u obrazovnom sistemu, rečeno je na konferenciji „Zajedno protiv diskriminacije“ koja je, u organizaciji „Labrisa“, okupila državne službenike i predstavnike nevladinih organizacija koji, prvi put u Srbiji, zajedno rade na unapređenju položaja LGBT zajednice.\n„Policija je uvela oficire za vezu sa LGBT populacijom, redovno organizuje edukaciju zaposlenih na ove teme, kao i druge aktivnosti kojima senzibiliše svoje službenike za LGBT probleme. Najveći otpor promenama postoji u obrazovnom sistemu jer godinama unazad se ignoriše preporuka Poverenice za zaštitu ravnopravnosti da se iz udžbenika uklone sadržaji koji diskriminišu LGBT osobe“, rekla je Jelena Vasiljević, iz organizacije „Labris“, predstavljajući, tokom konferenciije, preliminarne rezultate Izveštaja iz senke o položaju LGBT zajednice, poznatog i pod nazivom „Dugina senka nad Srbijom“.\nNa konferenciji su, između ostalog, predstavljeni rezultati dvogodišnjeg projekta „Umreženi za poboljšanje položaja LGBT zajednice u Srbiji“ koji je, sa partnerskim organizacijama iz Srbije a uz finansijsku podršku Američke agencije za međunarodni razvoj (USAID), sproveo Labris. Tokom ovog projekta u sedam gradova – u Beogradu, Novom Sadu, Subotici, Pančevu, Nišu, Kragujevcu i Novom Pazaru – formirane su Lokalne mreže za prevenciju diskriminacije i zaštitu LGBT osoba koje su ujedinile predstavnike državnih institucija i organizacija civilnog društva u zajedničkim naporima da stvore bolje uslove za bezbedniji život LGBT osoba u svojim sredinama. Članovi ovih lokalnih mreža su gradske uprave tih gradova, predstavnici policijskih uprava, lokalnih tužilaštava, zavoda za zdravstvenu zaštitu, lokalnih ombudsmana.\n„Prvi put u Srbiji imamo obučene državne službenike, informisane o problemima LGBT zajednice, aktivno uključene u njihovo rešavanje. Po ovome je Srbija jedinstvena u regionu“, istakla je Jelena Vasiljević.\nUčesnicima skupa, među kojima je bilo više od 90 državnih službenika i predstavnika lokalnih udruženja koji su obučeni da se bave problemima LGBT zajednice i koji su informisani o njihovim pravima, obratila se i Biljana Popović Ivković, državna sekretarka u Ministarstvu unutrašnjih poslova Vlade Republike Srbije. Tokom drugog dana bilo je više reči o preliminarnim rezultatima Izveštaja iz senke o položaju LGBT osoba kao i o tome na koji način će se širiti mreža gradova koji imaju organe lokalne vlasti senzibilisane za rad sa LGBT osobama.


Sindikat zaposlenih u zdravstvu i socijalnoj zaštiti Srbije na sednici Republičkog odbora Sindikata održanoj 17.09.2015.godine, razmatrao je radno-pravni i materijalni položaj zaposlenih u zavodima za hitnu medicinsku pomoć i hitnim službama.\nKonstatovano je da se zaposlenima umanjuju koeficijenti čime se dalje urušava ionako težak radno-pravni i materijalni položaj zaposlenih.\nSindikat Vas je u neposrednim razgovorima upoznao sa zapisnicima nadležnog sektora za kontrolu Republičkog fonda za zdravstveno osiguranje kojim se pored ostalog, nalaže direktorima da pokrenu postupak za izmenu koeficijenata za obračun i isplatu plata zaposlenima u zavodima i službama za hitnu medicinsku pomoć.\nNapominjemo, još jednom da predstavnici Republičkog fonda za zdravstveno osiguranje nisu nadležni za tumačenje odredaba Uredbe o koeficijentima...\nPonovo od Vas tražimo da se ne vrši promena koeficijenata zaposlenima u hitnim službama, već da se navedeno pitanje rešava jedinstveno, za sve zaposlene u delatnosti zdravstva, donošenjem novog zakona.\nUredba o koeficijentima za obračun i isplatu plata zaposlenih u javnim službama ("Službeni glasnik RS", br. 44/2001, 15/2002, 30/2002, 32/2002, 69/2002, 78/2002, 61/2003, 121/2003, 130/2003, 67/2004, 120/2004, 5/2005, 26/2005, 81/2005, 105/2005, 109/2005, 27/2006, 32/2006, 58/2006, 82/2006, 106/2006, 10/2007, 40/2007, 60/2007, 91/2007, 106/2007, 7/2008, 9/2008, 24/2008, 26/2008, 31/2008, 44/2008, 54/2008, 108/2008, 113/2008, 79/2009, 25/2010, 91/2010, 20/2011, 65/2011, 100/2011, 11/2012, 124/2012, 8/2013, 4/2014, 58/2014) doneta je još 2001. godine, iako je u to vreme bilo reči da je samo privremenog karaktera, odnosno da će važiti 6 meseci od dana donošenja.\nOd tog perioda prošlo je 14 godina, a još uvek se nisu preduzele mere u cilju ujednjačavanja prava zaposlenih i donošenja pozitivnih propisa koji bi bili u skladu sa potrebama hitne medicinske službe i svih zaposlenih u zdravstvu.\nOčekujemo Vaše razumevanje i podršku za sveobuhvatno sagledavanje i sistemsko uređenje radno - pravnog statusa svih zaposlenih u zdravstvu.\nPredlažemo održavanje sastanka predstavnika sindikata i direktora zavoda za hitnu medicinsku pomoć sa Vama, u terminu koji Vama odgovara, radi iznalaženja rešenja.


Vodje Mjanmara obećavaju da će poštovati izborne rezultate\nBeta\t 11. novembra 2015. 09:35\nVlasti Mjanmara saopštile su danas da će predsednik zemlje Tein Sein i vojska poštovati rezultate “poštenih i slobodnih izbora”.\nU odgovoru na poziv opozicione liderke Aung San Sui Ći na razgovore o formiranju nove vlade, ministar informisanja Je Htut napisao je danas na svojoj Fejsbuk stranici da će u postizbornom periodu vodje zemlje razgovarati o održavanju mira i stabilnosti u zemlji.\nPrema njegvim rečima, vlada je penela Su Ći da će sastanak koji je tražila o formiranju vlade biti održan kada se završi rad državne izborne komisije.\nPrema preliminarnim rezultatima, očekuje se da će opoziciona Nacionalna liga za demokratiju (NLD) Aung San Su Ći ostvariti istorijsku pobedu na izborima održanim 8. novembra i omogućiti prvi put u više od pola veka formiranje vlade koja ne zavisi od vojske.\nIzborni rezultati stižu svaki dan delić po delić, ali opoziciona Nacionalna liga za demokratiju ubedljivo vodi.\nOpoziciona liderka je zatražila je sastanke sa vojnim vodjom Mjamnara, predsednikom zemlje i predsednikom parlamenta da razgovara o formiranju nove vlade posle velike izborne pobede njene partije.\nU sličnim pismima upućenim danas trojici zvaničnika Su Ći je rekla da je vrlo važno da vlada sprovede rezultate izbora održanih 8. novembra za “ponos zemlje i mirnu želju naroda”.\n“Na osnovu nacionalnog pomirenja, mi bismo želeli da se sastanemo i da imamo razgovore iduće nedelje”, navela je Su Ći.\nIzborna komisija Mjanmara objavila je danas da je Aung San Su Ći osvojila svoje mesto u parlamentu na izborima. Komisija je objavila rezultate za još 61 mesto za donji dom parlamenta, u kome je uključeno i ime Su Ći kao pobednice u izbornoj jedinici Kavhumu, deo države Jangon.\nOd 61 mesta danas objavljenih, 56 su pripala njenoj Nacionalnoj ligi.\nDo juče je izborna komisija objavila rezultate za samo 50 mesta u parlamentu koji ima 664 poslanika.\nNacionalna liga za demokratiju strahuje da se ne ponovi situacija sa poslednjih izbora ocenjenih kao slobodni, 1990, kada su oni osvojili ubedljivu pobedu, ali vojna hunta tada nije priznala rezultate izbora.\nPosle više decenija vojne vlasti i zatim dominacije naslednika vojne hunte od reformi uvedenih 2011. godine, pobeda NLD-a predstavljala bi potpunu revoluciju i veliku novinu za političku scenu zemlje.\nUstav iz 2008. godine izmenila je vlada koju podržava vojska da spreči Su Ći da bude predsednica, uvodjenjem klauzule da predsednik ne može da bude neko ko ima supruga ili decu sa stranim državljanstvom. Pokojni suprug i dva sina Aung San Su Ći su britanski državljani.


Obradović: Ko u MUP-u Srbije prisluškuje opoziciju i novinare? - Infobrif\nObradović: Ko u MUP-u Srbije prisluškuje opoziciju i novinare?\nObjavljeno 18.11.2019. u 15:19 poslednja izmena 18.11.2019. u 15:23\nPredsednik Dveri Boško Obradović je danas izjavio da je, koristeći javna ovlašćenja kao poslanik, uputio dopise Ministarstvu unutrašnjih poslova Srbije da mu se omogući nadzor nad zakonitošću primene specijalnih metoda prisluškivanja i praćenja u svim službama Uprave kriminalističke policije (UKP).\nOn je novinarima u Skupštini Srbije rekao da je „zamenik načelnika Službe za borbu protiv organizovanog kriminala Goran Papić koji je suspendovan i protiv koga se vodi disciplinski postupak zbog brutalnog prebijanja Dejana Pejovića, nasledio Dijanu Hrkalović na poslovima tajnog i protivzakonitog prisluškivanja opozicionih lidera i novinara“, prenele su Dveri.\nTo je, rekao je Obradović, „bilo njegovo zaduženje od dolaska u MUP 2014. godine i zaposlenja u kabinetu ministra u Odeljenju za poslove bezbednosti s kojim su još tada povezane afere paralelnog, nezakonitog praćenja novinara“.\nPo njegovim rečima, „tim poslom u MUP-u se bavi poseban sektor pri UKP – Služba za specijalne istražne metode, na čijem čelu je Dejan Milenković zvani ‘Bagzi’, blizak saradnik Dijane Hrkalović“.\n„Glavni zadatak ove službe za tajni nadzor je praćenje i prisluškivanje lidera opozicije, novinara i drugih javnih ličnosti, kao i kolega iz Policije, a njihov šef, nakon misterioznog odlaska Dijane Hrkalović iz MUP-a, postao je Stefanovićev kum Goran Papić“, rekao je Obradović.\nObradović je uputio pitanje ministru unutrašnjih poslova Nebojši Stefanoviću „da li je Dijana Hrkalović promenila identitet i gde se danas nalazi?“, kao i pitanja o školskoj spremi Gorana Papića i da li je protiv njega podneta „krivična prijava za brutalno prebijanje Dejana Papića“.\n„U kakvim kumovskim odnosima su porodice Papić i Stefanović, o čemu je svedočio Milorad Papić, otac Gorana Papića, preteći Dejanu Pejoviću: „Znaš li ti ko je moj sin – znaš li ko mu je kum? Ministar policije!“, rekao je Stefanović.\nEK objavila novi izveštaj o stanju vladavine prava u Srbiji, u ovim oblastima nema opipljivih rezultata


Zvezdino večito mučenje sa Javorom - Sportske.net\nZvezdino večito mučenje sa Javorom\nKada bi Crvenoj zvezdi neko omogućio da bira protivnika za prolćenu premijeru u JSL, crveno-beli bi u koš nepoželjnih stavili Partizan i Javor. Superligaš iz Ivanjice neretko je pravio probleme crveno-belima pa su na "Marakani" s razlogom oprezni pred subotnji okršaj sa Javorom.\nVicešampion Srbije ulazi u prolećni deo sezone sa samo jednom mišlju, kako da minimalni deficit u odnosu na "večitog rivala" do kraja sezone pretvore u šampionsku titulu kojom bi bio prekinut šestogodišnji post.\nPrvi takmičarski meč u 2014. godini izabranici Slaviše Stojanovića igraju na svom terenu protiv ivanjičkog Javora. Činjenica da će prolećnu premijeru imati na "Marakani" fudbalere Crvene zvezde može da raduje, ali ime protivnika govori da oprezan pristup utakmici stoji 'pod obavezno'.\nJavor je jedan od retkih 'manjih' klubova koji su sa "Marakane" uspevali da odnesu čitav plen. Na poslednjih pet utakmica igranih na našem najvećem stadionu, Javor je dva puta slavio nad Crvenom zvezdom.\nIstini za volju, poslednji trijumf na "Marakani" Ivanjičani su ostvarili u sezoni 2009/2010, kada su pred praznim tribinama Zvezdinog stadiona slavili golom iz penala.\nOd tog meča Zvezda je vezala šest uzastopnih pobeda nad Javorom u JSL ali nijedan meč crveno-beli nisu dobili ubedljivo i sa lakoćom. Na "Marakani" je Zvezda slavila rezultatima 1:0, 2:0 i 2:1, dok je na stadionu u Ivanjici dobijala rezultatim 0:2, 1:3 i 1:2.\nJavor je trogodišnji post u duelima sa Crvenom zvezdom prekinuo u prvom kolu tekućeg šampionata, kada je naneo crveno-belima najteži poraz u međusobnim duelima pobedom od 4:2.\nNaredni susret Zvezda i Javor igraju u subotu, 22. februara, sa početkom od 18 časova, pa ostaje da se vidi hoće li tradicionalno neugodni Ivanjičani namučiti Zvezdu i ovoga puta.


Pri kraju izgradnja pristupne saobraćajnice „Prokopu” - M-Kvadrat\nRadovi na izgradnji saobraćajnice sa infrastrukturom i mostovskom konstrukcijom za pristup željezničkoj stanici „Beograd–Centar”, poznatoj pod imenom „Prokop”, privode se kraju, saopštila je Direkcija za građevinsko zemljište i izgradnju Beograda. Radovi su počeli u avgustu prošle godine, a završetak je planiran do kraja maja ove godine. Vrijednost ugovorenih radova je 380 miliona dinara.\nDa bi se u potpunosti obezbjedila kosina terena gde se gradi saobraćajnica, bilo je potrebno izgraditi mostovsku konstrukciju, dužine 145 metara sa pet raspona, kao i 250 metara potpornih zidova visine do osam metara. Tokom prošle nedelje montirani su nosači na posljednjem, petom rasponu mostovske konstrukcije, koja je izgrađena na 10 stubova prečnika 1,2 metra. Uz potporne zidove ugrađene su i sve potrebne žičane korpe napunjene kamenjem (gabioni), kako bi se u potpunosti obezbjedila saobraćajnica.\nTokom prethodnih mjeseci završeni su svi zemljani radovi za saobraćajnicu, izmještanje fekalne i postavljanje nove kišne kanalizacije i slivničkih veza, trup saobraćajnice nasut je kamenom, izvođeni su radovi na biciklističkoj stazi i posađeno je visoko drveće kao dio radova na ozelenjavanju. U toku je izrada ivičnjaka, trotoara, pješačkih staza i parkinga, a do kraja radova preostalo je da se postavi noseći i završni sloj asfalta i da se završi sadnja preostalog zelenila.\nRadovima će se povezati gornji stanični trg na koti 105 sa postojećom saobraćajnom mrežom i javnim gradskim prevozom. Saobraćajnicom će prolaziti linije gradskog prevoza koje će omogućiti vezu javnog saobraćaja sa svim krajevima grada. Saobraćajnica sa pratećom infrastrukturom ima četiri saobraćajne trake, dužine je oko 770 metara i ima razdelni pojas širine dva metra. Sa obe strane kolovoza su pješačke staze širine dva metra, izuzev na dijelu uključenja u Bulevar kneza Aleksandra, gde su trotoari sa jedne strane, navodi se u saopštenju.\nPrethodni članakRekonstrukcija SRC „Košutnjak“ u 2018. godini\nNaredni članakPrezentirane činjenice o zastoju izgradnje Koridora Vc


Vaterpolo: Bečejci i Subotičani izgubili bez borbe | Portal Moj Bečej - Bečejske opštine iz ugla građana!\nVaterpolo: Bečejci i Subotičani izgubili bez borbe\nPretposlednje kolo Regionalne lige vaterpolo veterana, odigrano minule subote u Osijeku, bilo je prepolovljeno. Bečejci i Subotičani nisu doputovali, pa su Vojvodina, odnosno vodeći Beograd osvojili bodove službenim rezultatom 5:0.\nU preostale dve utakmice nije bilo iznenađenja. Partizan je ubedljivo sa 12:4 savladao domaću Krunu, a branioc titule prvaka, beogradska ekipa Pijani somovi, pobedila je somborski Polet sa 14:6.\n–Počeli smo iznenađujuće dobro i prvu četvrtinu rešili u svoju korist rezultatom 3:1, prenosi nam fragmente s utakmice s Pijanim somovima predstavnik Somboraca Obrad Rodić. Međutim, čvrsta odbrana Beograđana i brzi kontranapadi su nas „slomili“ u drugoj četvrtini, koju je naš rival dobio rezultatom 6:1, pa je na poluvremenu bilo 7:4 u njihovu korist. Pošto smo igrali desetkovani, nismo imali snage da anuliramo prednost Beograđana, koji su zasluženo pobedili sa 14:6.\n„Čikice“ s Banjice nisu imale većih problema u okršaju s domaćom Krunom i ta pobeda im je omogućila, da pored već sigurnih Pijanih somova i Beograda, igraju na završnom turniru u Somboru za plasman od 1. do 4. mesta. Isto važi i za Vojvodinu, kojoj je ključni meč bio, upravo, protiv Bečejaca.\n–Kojekakve privatene obaveze, zatim bolesti i povrede, sprečile su nas da sastavimo ekipu i otputujemo u Osijek. A od te utakmice zavisilo je da li ćemo se na završnom turniru u Somboru boriti za novu titulu ili za plasman od 5. do 8. mesta. Na žalost, prvi put ćemo biti u utešnoj grupi, konstatovao je Bečejac Zvezdan Kapriš.\nPoslednje sedmo kolo ligaškog dela prvenstva atraktivne lige veterana odigraće se 4. juna u Novom Sadu. Već sada je jasno da će na završnom turniru u Somboru za plasman od 1. do 4. mesta igrati Beograd, Pijani somovi, Vojvodina i Partizan, a u utešnoj grupi za plasman od 5. do 8. mesta boriće se Bečej, Polet, Kruna i Spartak.


'Verovatno je kod bebe kao i kod naših pacijenata u Batajnici u pitanju mutirani virus' VIDEO\nIzvor: B92, 17.Apr.2021, 11:07\nNovorođenče staro 8 dana na odeljenju neonatologije Univerzitetskog kliničkog centra u Kragujevcu je na intenzivnoj nezi na mehaničkoj ventilaciji i dalje je u teškom stanju, rekla je za TV Prva Zamenica direktora Centra za neonatologiju dr Dragana Savić.\n"Beba je u teškom stanju, borimo, se, ostaje da se prati. Bila je stabilna prvih nekoliko sati života, dobila je vispoku ocenu na rođenju - 9, posle nekoliko sati dobija visoku temperaturu i stanje joj se pogoršava. Ona >> Pročitaj celu vest na sajtu B92 << je najmlađi zaraženi pacijent u našoj zemlji i prva beba sa ovako ozbiljnom kliničkom slikom. Njena slika je slična onoj kod odraslih pacijenata o kojoj slušamo od početka pandemije. Konsultovali smo kolege i opredelili se za terapiju koja će da suzbije Citokinsku reakciju kod bebe", otkriva dr Savić.\nDirektor kovid bolnice u Batajnici dr Tatjana Adžić Vukićević povodom ovog slučaja kaže da je koronavirus jako dugo prisutan u našoj sredini, i preživeo različite klimatske promene i mutirao.\n"Verovatno je to slučaj kod bebe, ali i u našoj bolnici desile su se mutacije koje su očekivane, ali koje su dovele do ovako teških kliničkih slika. Još nije zvanično potvrđen brazilski soj, ali mi klinička slika naših bolesnika liči na to", smatra dr Adžić.\nBritanski soj je pokazao da ne izaziva znatno težu kliničku sliku, ali se brže širi, a za brazilski se prema rečima naučne saradnice INEP-a dr Marije Gnjatović, očekuje da će se brzo širiti i da će lakše izbegavati imunski odgovor stvoren čak i vakcinacijom.\n"Ove vakcine bazirane na S proteinu će neku zaštitu kod mutacija pružati, ali će biti na nižem nivou ove tradicionalne vakcine. One će ipak da štite da se ne razvije ozbiljna klinička slika".\nOna dodaje da za sada novi sojevi ne ruše priče o kolektivnom imunitetu, ali da će se situacija pratiti.\n"Svakako da će vakcinisani ljudi biti zaštićeni".